ΣΩΚΡΑΤΗΣ »Ο ΜΕΓΑΣ ΕΛΛΗΝ ΦΙΛΟΣΟΦΟΣ» (470 π.Χ. – 399 π.Χ.) -Μέρος 2ο – ΕΛΛΑΣ\nΑυτοί, άνδρες Αθηναίοι, που έχουν διαδώσει αυτή τη φήμη, αυτοί είναι οι πιο φοβεροί μου κατήγοροι. Γιατί όσοι τους ακούνε νομίζουν ότι αυτοί που αναζητούν αυτά τα πράγματα δεν πιστεύουν ότι υπάρχουν θεοί. Έπειτα αυτοί οι κατήγοροι είναι πολλοί και με κατηγορούν επί πολλά χρόνια, και ακόμη αυτά τα έλεγαν σε σας όταν ήσασταν σε μια ηλικία που εύκολα τους πιστεύατε, επειδή πολλοί από εσάς ήσασταν παιδιά, και μάλιστα μερικοί μωρά. Και κατηγορούσαν έναν απόντα που δεν μπορούσε να απολογηθεί για καμιά κατηγορία. Το πιο παράλογο από όλα είναι ότι ούτε τα ονόματά τους δεν γνωρίζω να πω εκτός από κάποιον ποιητή κωμωδιών.\nΌσοι δε με έχουν διαβάλλει από φθόνο και σας έπειθαν, και όσοι έχοντας οι ίδιοι πεισθεί μετά έπειθαν κι άλλους, αυτοί είναι πολύ δύσκολο να αντιμετωπισθούν. Γιατί δεν μπορώ ούτε να φέρω εδώ κανέναν από αυτούς ούτε να τον ελέγξω αλλά πρέπει να απολογούμαι σαν να παλεύω με σκιές και να κάνω ερωτήσεις χωρίς να παίρνω απάντηση. Θεωρήστε λοιπόν κι εσείς, σαν δεδομενο, αυτό που λέω κι εγώ, ότι οι κατήγοροί μου είναι δυο ειδών, αυτοί που με κατηγόρησαν τώρα τελευταία, κι εκείνοι που με κατηγορούν από παλιά, για τους οποίους σας μίλησα πριν λίγο.\nΚαι να καταλάβετε ότι για εκείνους πρώτα πρέπει να απολογηθώ, γιατί κι εσείς εκείνους είχατε ακούσει πρώτα να με κατηγορούν, και μάλιστα για πολύ περισσότερο καιρό, απ” ότι αυτοί εδώ οι πρόσφατοι. Ας είναι. Πρέπει λοιπόν, άνδρες Αθηναίοι, να απολογηθώ και να επιχειρήσω να εξαφανίσω την ψεύτικη κατηγορία που τόσο πολύ χρόνο ακούγατε για μένα, μέσα σε τόσο λίγο χρόνο που έχω στη διάθεσή μου.\nΘα ήθελα λοιπόν να γίνει έτσι, αν το θεωρείτε σωστό και για σας και για μένα, και να απολογηθώ με επιτυχία. Ξέρω όμως ότι είναι δύσκολο και βλέπω αρκετά καλά γιατί. Ας γίνει όμως όπως θέλει ο θεός. Εγώ πρέπει να υπακούσω στο νόμο και να απολογηθώ. Ας εξετάσουμε λοιπόν από την αρχή ποια είναι η κατηγορία από την οποία ξεκίνησε η διαβολή εναντίον μου, στην οποία πιστεύοντας ο Μέλητος έκανε αυτή την καταγγελία. Ας δούμε τι έλεγαν οι κατήγοροί μου εκείνοι. Πρέπει λοιπόν, σαν να ήταν αληθινοί κατήγοροι, να σας διαβάσω το κατηγορητήριό τους.\nΈχω για μάρτυρες τους περισσότερους από εσάς, και σας παρακαλώ να πληροφορήσετε ο ένας τον άλλον και να μιλήσουν όσοι με άκουσαν ποτέ να συζητάω. Και υπάρχουν πολλοί ανάμεσά σας τέτοιοι. Πείτε λοιπόν μεταξύ σας, αν κανείς από σας με άκουσε να συζητάω ποτέ, έστω και για λίγο, γι” αυτά τα θέματα. Και απ” αυτό θα καταλάβετε ότι τέτοιου είδους είναι και τα άλλα που λέει για μένα ο κόσμος. Τίποτα όμως από αυτά δεν είναι αλήθεια ούτε και αυτό αν το ακούσατε είναι αληθινό, ότι δηλαδή εγώ εκπαιδεύω ανθρώπους και παίρνω χρήματα γι” αυτή τη δουλειά.\nΕπίσης υπάρχει κι ένας άλλος άνδρας σοφός εδώ, από την Πάρο καταγόμενος, που έμαθα ότι βρίσκεται στην πόλη μας. Έτυχε κάποτε να συναντήσω κάποιον άνθρωπο που έχει πληρώσει στους σοφιστές πολύ περισσότερα χρήματα από όσα όλοι οι άλλοι μαζί, τον Καλλία του Ιππονίκου. Τον ρώτησα λοιπόν – επειδή έχει και δυο γιους – : «Καλλία, αν αντί για τους δυο γιους σου είχες δυο πουλάρια ή δυο μοσχαράκια, δεν θα ήταν δύσκολο να βρούμε σε ποιον να τα εμπιστευτούμε και ποιον να μισθώσουμε για να μεγαλώσουν με τον καλύτερο δυνατό τρόπο.\nΜου φαίνεται ότι σωστά θα μιλούσε όποιος έλεγε αυτά, και θα προσπαθήσω κι εγώ να βρω τι είναι αυτό που δημιούργησε τη φήμη μου και τις εναντίον μου κατηγορίες. Ακούτε λοιπόν προσεκτικά. Ίσως φανεί σε μερικούς από εσάς ότι αστειεύομαι. Να ξέρετε καλά όμως ότι θα σας πω όλη την αλήθεια. Εγώ λοιπόν, άνδρες Αθηναίοι, απέκτησα αυτό το όνομα απ” τη σοφία μου και μόνο. Και ποια είναι αυτή η σοφία; Αυτή που είναι, νομίζω, η ανθρώπινη σοφία. Πράγματι ίσως να την κατέχω αυτή τη σοφία. Ενώ αυτοί, για τους οποίους μιλούσα πριν λίγο, είναι σοφοί με μια σοφία ανώτερη από την ανθρώπινη, αλλιώς δεν ξέρω τι να πω.\nΑυτός ήταν παιδικός μου φίλος και ήταν και δικός σας φίλος, του λαού, και είχε εξοριστεί τότε μαζί σας, και ξαναγύρισε μαζί σας εδώ. Και ξέρετε βέβαια τι χαρακτήρα είχε ο Χαιρεφώντας, πόσο υπερβολικός ήταν σε ό,τι έκανε. Κάποτε λοιπόν που πήγε στους Δελφούς, τόλμησε να ρωτήσει το μαντείο το εξής: – γι” αυτό που θα πω μην βάλετε τις φωνές, άνδρες – ρώτησε λοιπόν αν υπάρχει κάποιος σοφότερος από μένα. Απάντησε τότε η Πυθία ότι κανένας δεν είναι σοφότερος. Και γι” αυτά τα πράγματα είναι μάρτυρας αυτός εδώ, ο αδελφός του, γιατί εκείνος έχει πεθάνει.\nΠροσέξτε τώρα γιατί σας τα λέω αυτά. Γιατί πρόκειται να σας εξηγήσω πως γεννήθηκε η ψεύτικη κατηγορία εναντίον μου. Όταν τα άκουσα λοιπόν αυτά, σκέφτηκα έτσι: «Τι είναι αυτά που λέει ο Θεός και τι να εννοεί; Γιατί εγώ ξέρω πως δεν είμαι καθόλου σοφός. Τι λέει λοιπόν πως είμαι πιο σοφός απ” όλους; Δεν μπορεί βέβαια να λέει ψέματα. Δεν είναι δυνατόν αυτό». Και για πολύν καιρό απορούσα τι ήθελε να πει. Πολύ αργότερα άρχισα να εξετάζω το ζήτημα με τον τρόπο που θα σας πω.\nΠήγα σε κάποιον απ” αυτούς που θεωρούνται σοφοί, γιατί ίσως εκεί θα μπορούσα να ελέγξω το μαντείο και να πω στον χρησμό: «Αυτός εδώ είναι σοφότερος από μένα, ενώ εσύ είπες ότι εγώ είμαι». Εξετάζοντάς τον λοιπόν σε βάθος αυτόν – δεν χρειάζεται να πω το όνομά του, – ήταν κάποιος από τους πολιτικούς – εξετάζοντάς τον λοιπόν και συζητώντας μαζί του, έπαθα το εξής, άνδρες Αθηναίοι: μου φάνηκε ότι αυτός ο άνδρας φαινόταν σοφός και σε πολλούς άλλους ανθρώπους και προπαντός στον εαυτό του, ενώ δεν ήταν. Και έπειτα προσπαθούσα να του αποδείξω ότι νόμιζε πως ήταν σοφός, ενώ δεν ήταν. Μ” αυτόν τον τρόπο όμως με αντιπάθησε και αυτός και πολλοί από τους παρόντες.\nΕγώ λοιπόν καθώς έφευγα σκεφτόμουν ότι: «Απ” αυτόν τον άνθρωπο εγώ είμαι σοφότερος. Γιατί, όπως φαίνεται, κανένας από τους δύο μας δεν γνωρίζει τίποτα σπουδαίο. Όμως αυτός νομίζει ότι γνωρίζει ενώ δεν γνωρίζει. Ενώ εγώ δεν γνωρίζω βέβαια τίποτα, αλλά ούτε και νομίζω ότι γνωρίζω. Φαίνεται ότι από εκείνον, γι” αυτόν ακριβώς το λόγο, είμαι λίγο σοφότερος, γιατί εκείνα που δεν γνωρίζω δεν νομίζω ότι τα γνωρίζω. Μετά πήγα σε κάποιον άλλον, από εκείνους που θεωρούνται σοφότεροι απ” αυτόν, και κατάλαβα ότι συμβαίνει και μ” αυτόν ακριβώς το ίδιο. Έτσι με αντιπάθησε κι εκείνος και πολλοί άλλοι.\nΜετά απ” αυτά συνέχισα να πηγαίνω και σε άλλους, παρ” όλο που ένιωθα – και λυπόμουν και φοβόμουν – πως γινόμουν μισητός, ωστόσο μου φαινόταν ότι ήταν αναγκαίο να προτιμήσω να ερευνήσω τα λόγια του θεού. Έπρεπε λοιπόν να πάω, εξετάζοντας τι θέλει να πει ο χρησμός, σε όλους που θεωρούνταν ότι γνωρίζουν κάτι.\nΚαι μα τον Κύνα, άνδρες Αθηναίοι, – γιατί πρέπει να σας πω την αλήθεια – να τι μου συνέβη: Οι πιο φημισμένοι μου φάνηκαν να ξέρουν σχεδόν τα λιγότερα, όταν τους εξέταζα σύμφωνα με τα λόγια του θεού, ενώ άλλοι, που φαίνονταν κατώτεροι, ήταν πιο συνετοί άνδρες. Πρέπει λοιπόν αυτή την περιπλάνησή μου να σας τη διηγηθώ, σαν άθλους που κατόρθωσα να πραγματοποιήσω, για να μην αφήσω ανεπιβεβαίωτο το χρησμό. Μετά λοιπόν από τους πολιτικούς, πήγα στους ποιητές, κι εκείνους των τραγωδιών κι εκείνους των διθυράμβων και τους άλλους, με σκοπό να πιάσω εδώ τον εαυτό μου να είμαι αμαθέστερος απ” αυτούς.\nΦέρνοντας λοιπόν μαζί μου εκείνα από τα ποιήματά τους που μου φαινόταν ότι τα έχουν δουλέψει περισσότερο, τους ζητούσα να μου εξηγήσουν τι λένε, για να μάθω ταυτόχρονα και κάτι απ” αυτούς. Ντρέπομαι λοιπόν να σας πω, άνδρες, την αλήθεια. Πρέπει όμως να σας την πω.\nΜε λίγα λόγια, σχεδόν όλοι όσοι είναι παρόντες θα μπορούσαν να μιλήσουν καλύτερα για τα έργα τους απ” αυτούς τους ίδιους. Δεν άργησα να αντιληφθώ ότι και για τους ποιητές ισχύει αυτό εδώ, ότι δηλαδή δεν δημιουργούν με τη σοφία, αλλά με κάποιο φυσικό χάρισμα, με κάποια έμπνευση ανάλογη μ” εκείνη των μάντεων και των χρησμωδών. Γιατί πράγματι αυτοί λένε πολλά και καλά, αλλά δεν γνωρίζουν τίποτα γι” αυτά που λένε. Αυτό μου φαίνεται ότι έχουν πάθει και οι ποιητές. Και ταυτόχρονα κατάλαβα ότι εξαιτίας του ποιητικού τους ταλέντου νομίζουν ότι και στα άλλα είναι οι πιο σοφοί από τους ανθρώπους, ενώ δεν είναι. Έφυγα λοιπόν και από εκεί με τη σκέψη ότι έχω το ίδιο πλεονέκτημα απέναντί τους, όπως και με τους πολιτικούς.\nΣτο τέλος πήγα στους χειροτέχνες. Γιατί ήξερα ότι εγώ δεν γνωρίζω τίποτα, ήξερα όμως ότι αυτούς θα τους εύρισκα να γνωρίζουν πολλά και καλά. Και σ” αυτό δεν διαψεύστηκα, γιατί γνώριζαν αυτά που εγώ δεν γνώριζα και ως προς αυτά ήταν σοφότεροι από εμένα. Αλλά, άνδρες Αθηναίοι, μου φάνηκαν να έχουν το ίδιο ελάττωμα με τους ποιητές και οι καλοί καλλιτέχνες. Επειδή ασκούσε καλά την τέχνη του ο καθένας απ” αυτούς, νόμιζε ότι και στα άλλα είναι πάρα πολύ σοφός, και αυτό το σφάλμα τους σκίαζε κι εκείνη τη σοφία που πράγματι κατείχαν.\nΈτσι λοιπόν κατέληξα να αναρωτιέμαι – για να δικαιώσω το χρησμό – τι από τα δύο θα προτιμούσα, να είμαι όπως είμαι, δηλαδή να μην είμαι ούτε σοφός με τη δικιά τους σοφία αλλά ούτε και αμαθής με τη δικιά τους αμάθεια, ή να είμαι και σοφός και αμαθής όπως εκείνοι. Απαντούσα λοιπόν και στον εαυτό μου και στον χρησμό ότι είναι καλύτερα να είμαι όπως είμαι. Από αυτήν τη συνήθεια, άνδρες Αθηναίοι, γεννήθηκαν πολλές έχθρες εναντίον μου και μάλιστα τόσο δυσάρεστες και βαριές, ώστε να γεννηθούν απ” αυτές πολλές συκοφαντίες και να μου βγει η φήμη ότι είμαι σοφός.\nΓιατί κάθε φορά που αποδεικνύω την άγνοια κάποιου, νομίζουν οι παρόντες ότι είμαι σοφός σ” αυτά που εκείνος δεν γνωρίζει. Όπως φαίνεται όμως, άνδρες, ο θεός μόνο είναι πράγματι σοφός και μ” αυτόν το χρησμό αυτό λέει, ότι η ανθρώπινη σοφία έχει μικρή αξία, ίσως και καμία. Και πιθανόν να υποδεικνύει τον Σωκράτη, και να χρησιμοποιεί το όνομά μου φέροντάς με για παράδειγμα, σα να ήθελε να πει: «Εκείνος από σας είναι, άνθρωποι, ο σοφότερος που, σαν το Σωκράτη, γνωρίζει ότι στην πραγματικότητα δεν μπορεί να είναι διόλου σοφός».\nΌλα αυτά λοιπόν εγώ ακόμα και τώρα τα στριφογυρίζω στο μυαλό μου, τα εξετάζω και τα ερευνώ, ακολουθώντας τα λόγια του θεού, κάθε φορά που νομίσω ότι κάποιος είναι σοφός, είτε συμπολίτης μας είτε ξένος. Και όταν έχω την αίσθηση ότι δεν είναι σοφός, βοηθώ τον θεό αποδεικνύοντάς το. Έτσι, όντας απασχολημένος μ” αυτό το έργο δεν ευκαιρώ ούτε για την πόλη να κάνω τίποτα αξιόλογο ούτε για την οικογένειά μου, αλλά βρίσκομαι σε φοβερή φτώχεια υπηρετώντας το θεό.\nΕκτός από αυτά όμως οι νέοι που με ακολουθούν με τη θέλησή τους – και είναι εκείνοι που έχουν τον περισσότερο χρόνο διαθέσιμο, οι πιο πλούσιοι – ευχαριστιούνται να με ακούνε να εξετάζω τους ανθρώπους και πολλές φορές με μιμούνται κι αυτοί. Προσπαθούν έπειτα, να εξετάσουν και οι ίδιοι, άλλους. Και βρίσκουν, όπως φαίνεται, μεγάλη αφθονία από ανθρώπους που νομίζουν ότι γνωρίζουν κάτι, ενώ λίγα πράγματα μόνο γνωρίζουν ή ακόμα και τίποτα. Τότε όσοι εξετάζονται εξοργίζονται με εμένα αλλά όχι μ” εκείνους. Λένε μάλιστα ότι υπάρχει κάποιος άθλιος Σωκράτης που διαφθείρει τους νέους.\nΚαι όταν τους ρωτάει κανείς τι κάνει και τι διδάσκει για να πετυχαίνει κάτι τέτοιο, δεν έχουν τι να απαντήσουν γιατί δεν το ξέρουν. Για να μη φανεί όμως ότι δεν έχουν τι να πουν, λένε ό,τι έχουν πρόχειρο εναντίον των φιλοσόφων γενικώς, «πως ερευνά ό,τι συμβαίνει στον ουρανό και κάτω από τη γη», «ότι δεν πιστεύει στους θεούς» και «ότι κάνει αυτό που είναι λάθος να φαίνεται για σωστό». Γιατί την αλήθεια νομίζω, δεν θα ήθελαν να πουν, ότι δηλαδή προσποιούνται ότι γνωρίζουν, ενώ τίποτα δεν γνωρίζουν. Καθώς είναι λοιπόν φιλόδοξοι και φανατικοί και πολλοί, και μιλάνε όλοι μαζί και πειστικά για μένα, έχουν γεμίσει τα αυτιά σας και από παλιά και τώρα συκοφαντώντας με άγρια.\nΑπ” αυτούς είναι και ο Μέλητος και ο Άνυτος και ο Λύκων που μου επιτέθηκαν, ο Μέλητος οργιζόμενος για λογαριασμό των ποιητών, ο Άνυτος υπερασπιζόμενος τους πολιτικούς και ο Λύκων τους ρήτορες. Ώστε, όπως έλεγα στην αρχή, θα απορούσα αν κατόρθωνα να βγάλω από το μυαλό σας σε τόσο λίγο χρόνο αυτές τις συκοφαντίες που έχουν συσσωρευτεί. Αυτή είναι, άνδρες Αθηναίοι, η αλήθεια, και σας τη λέω χωρίς να σας κρύψω τίποτα απολύτως και χωρίς να παραποιήσω τίποτα. Παρ” όλο που ξέρω ότι για τον ίδιο λόγο σας γίνομαι μισητός. Αυτό άλλωστε είναι απόδειξη ότι λέω την αλήθεια και ότι από εδώ ξεκινούν οι συκοφαντίες και ότι αυτές είναι οι αιτίες τους.\n– Όχι βέβαια. Έλα λοιπόν, πες σ” αυτούς εδώ, ποιος τους κάνει καλύτερους; Γιατί είναι φανερό ότι το ξέρεις, αφού ενδιαφέρεσαι. Έχοντας βρει εκείνον που τους διαφθείρει, όπως λες, με φέρνεις εδώ ενώπιον των δικαστών και με κατηγορείς. Έλα, πες μας τώρα, ποιος τους κάνει καλύτερους. Φανέρωσέ τον σ” όσους μας ακούν.\n– Όλοι γενικά ή μόνο μερικοί απ” αυτούς;\n– Πόσο δυστυχισμένο με θεωρείς! Απάντησέ μου όμως: νομίζεις ότι και με τα άλογα συμβαίνει το ίδιο ; Όλοι οι άνθρωποι μπορούν να τα κάνουν καλύτερα, και μόνο ένας είναι που τα χαλάει; Ή συμβαίνει εντελώς το αντίθετο, και μόνο ένας μπορεί να τα κάνει καλύτερα, ή πολύ λίγοι μόνο, οι ιπποκόμοι; Ενώ οι άλλοι, οι πολλοί, όταν ασχολούνται με άλογα και τα χρησιμοποιούν, τα χαλάνε; Δεν ισχύει αυτό, Μέλητε, και για τα άλογα και για όλα τα άλλα ζώα; Ισχύει, είτε το παραδεχτείτε εσύ κι ο Άνυτος είτε όχι. Θα ήταν λοιπόν πολύ ευτυχισμένοι οι νέοι αν ένας μόνο τους διέφθειρε και όλοι οι άλλοι τους ωφελούσαν.\n– Τι είναι αυτά που λες, Μέλητε; Είσαι τόσο σοφότερος εσύ από μένα, παρ” όλο που είσαι τόσο νεότερός μου, ώστε ενώ ξέρεις ότι οι κακοί βλάπτουν πάντοτε εκείνους που βρίσκονται κοντά τους και οι καλοί τους ωφελούν, λες ότι εγώ έχω φτάσει σε τέτοιο σημείο αμάθειας που με το να μην με ενδιαφέρει αν κάνω κάποιον από τους γύρω μου να γίνει κακός, μπαίνω κι εγώ ο ίδιος στον κίνδυνο να μου κάνει κάτι κακό; Και αυτό το τόσο μεγάλο κακό το κάνω, όπως λες, με τη θέλησή μου; Δεν με πείθεις γι” αυτό, Μέλητε, και θαρρώ πως κανέναν άλλον δεν πείθεις. Αλλά ή δεν τους διαφθείρω, ή, αν τους διαφθείρω, το κάνω χωρίς να το θέλω. Πάντως εσύ και στις δύο περιπτώσεις λες ψέματα.\nΕσύ όμως απέφυγες να το κάνεις αυτό και δεν θέλησες να έρθεις να με βρεις και να με νουθετήσεις. Και με φέρνεις σ” αυτό το δικαστήριο, όπου ο νόμος ορίζει να φέρνουν εκείνους που χρειάζονται τιμωρία και όχι εκείνους που χρειάζονται νουθεσία. Αλλά, άνδρες Αθηναίοι, είναι πια φανερό εκείνο που ήδη έλεγα, ότι δηλαδή ο Μέλητος δε νοιάστηκε ποτέ στο ελάχιστο γι” αυτά. Όμως πες μας: Με ποιον τρόπο Μέλητε, λες ότι διαφθείρω τους νεότερους; Όπως φαίνεται και από την καταγγελία σου, διδάσκοντάς τους να μην πιστεύουν στους Θεούς που πιστεύει η πόλη, αλλά σε άλλους καινούργιους δαίμονες; Δεν λες ότι διδάσκοντας αυτά τους διαφθείρω;\n– Στο όνομα λοιπόν αυτών των Θεών για τους οποίους γίνεται τώρα λόγος, Μέλητε, εξήγησέ μας με μεγαλύτερη σαφήνεια και σε μένα και σ” αυτούς εδώ τους άνδρες, γιατί εγώ δεν καταλαβαίνω τι ακριβώς θέλεις να πεις. Λες ότι διδάσκω να πιστεύουν ότι υπάρχουν μερικοί Θεοί – άρα και εγώ πιστεύω ότι υπάρχουν Θεοί και δεν είμαι εντελώς άθεος και δεν μπορώ να κατηγορηθώ γι” αυτό -αλλά ότι δεν είναι αυτοί της πόλης, αλλά άλλοι, και γι” αυτό ακριβώς με κατηγορείς, επειδή είναι άλλοι; Ή ισχυρίζεσαι ότι δεν έχω πίστη στους Θεούς, πράγμα που διδάσκω και στους άλλους;\n– Τον Αναξαγόρα νομίζεις ότι κατηγορείς, αγαπητέ μου Μέλητε. Και τόσο μικρή ιδέα έχεις γι” αυτούς εδώ, τους θεωρείς τόσο αγράμματους, ώστε να μη γνωρίζουν ότι τα βιβλία του\nΑναξαγόρα του Κλαζομένιου είναι γεμάτα από τέτοια λόγια; Από εμένα θα τα μάθαιναν αυτά οι νέοι, ενώ θα μπορούσαν, όποτε ήθελαν, να αγοράσουν τα βιβλία αυτά από την ορχήστρα του θεάτρου με μια δραχμή, και να κοροϊδεύουν το Σωκράτη, αν υποστηρίζει ότι είναι δικά του, πράγματα μάλιστα τόσο περίεργα. Αλλά, στο όνομα του Δία, έτσι σου φαίνομαι; Ότι δεν πιστεύω σε κανένα Θεό;\n«Θα καταλάβει άραγε ο Σωκράτης ο σοφός ότι αστειεύομαι και ότι αντιφάσκω ή θα τον εξαπατήσω και αυτόν και τους άλλους που με ακούνε;» Γιατί νομίζω πως είναι φανερό ότι ίδιος αντιφάσκει στην καταγγελία του και είναι σαν να έλεγε: «Ο Σωκράτης είναι ένοχος επειδή δεν πιστεύει στους Θεούς, πιστεύοντας όμως στους Θεούς». Μα είναι αστείο. Εξετάστε κι εσείς μαζί μου, άνδρες, πως αντιλαμβάνομαι αυτά που λέει. Κι εσύ απάντησέ μας, Μέλητε. Όσο για σας, θυμηθείτε αυτό που σας ζήτησα από την αρχή, και μη διαμαρτύρεσθε όταν μιλάω με το συνηθισμένο μου τρόπο.\nΕίναι κανένας, Μέλητε, από τους ανθρώπους που να πιστεύει ότι υπάρχουν ανθρώπινα πράγματα και να μην πιστεύει ότι υπάρχουν άνθρωποι; Ας μου απαντήσει, άνδρες, και ας μη διαμαρτύρεται λέγοντας άλλα αντί άλλων. Είναι κανένας που να μην πιστεύει ότι υπάρχουν άλογα, αλλά να πιστεύει ότι υπάρχει ιππασία; Ή που ενώ δεν πιστεύει ότι υπάρχουν αυλητές, πιστεύει ότι υπάρχει αυλητική τέχνη; Δεν είναι δυνατόν αυτό, φίλε μου. Κι αν εσύ δεν θέλεις να απαντήσεις, στο λέω εγώ, και σ” εσένα και σ” αυτούς εδώ. Απάντησέ μου όμως τουλάχιστον σ” αυτό που σε ρωτάω τώρα: είναι κανείς που να πιστεύει στη δύναμη των θεοτήτων και να μην πιστεύει ότι υπάρχουν θεότητες;\nΜε βοηθάς απαντώντας έτσι, έστω και με το ζόρι, επειδή αναγκάζεσαι απ” αυτούς εδώ να το κάνεις. Λες λοιπόν ότι και πιστεύω στη δύναμη των Θεοτήτων, και διδάσκω ότι υπάρχουν, είτε πρόκειται για καινούργιες είτε για παλιές, αλλά πάντως πιστεύω στη δύναμη των Θεοτήτων, σύμφωνα με τα λόγια σου, και μάλιστα αυτό το αναφέρεις και στην ένορκη καταγγελία σου.\nΑλλά αν πιστεύω στη δύναμή τους, είναι απολύτως αναγκαίο να πιστεύω ότι υπάρχουν Θεότητες.\nΑλλά, άνδρες Αθηναίοι, νομίζω ότι δεν χρειάζεται να αποδείξω με περισσότερα επιχειρήματα ότι δεν ευσταθεί η κατηγορία του Μέλητου. Αρκούν αυτά που είπα. Εκείνο όμως που έλεγα προηγουμένως, ότι προκάλεσα τη μεγάλη εχθρότητα πολλών ανθρώπων, είναι απολύτως αληθινό. Και αυτό είναι που θα με καταστρέψει, αν με καταστρέψει: δεν θα είναι ούτε ο Μέλητος ούτε ο Άνυτος, αλλά οι συκοφαντίες και ο φθόνος των πολλών. Αυτά στ” αλήθεια κατέστρεψαν και νομίζω θα καταστρέψουν στο μέλλον πολλούς άλλους δίκαιους ανθρώπους.\nΓιατί τότε θα ήταν ανάξιοι, σύμφωνα με τα λεγόμενά σου, όσοι από τους ημίθεους σκοτώθηκαν στην Τροία, και όλοι οι άλλοι, και ο γιος της Θέτιδας. Αυτός τόσο πολύ περιφρονούσε τον κίνδυνο, μπροστά στο ενδεχόμενο να ντροπιαστεί, ώστε, όταν του είπε η μητέρα του, που ήταν Θεά, τότε που ήθελε να σκοτώσει τον Έκτορα, τα εξής παρακάτω – αν θυμάμαι καλά – λόγια:\n«Παιδί μου, αν εκδικηθείς το φόνο του φίλου σου του Πατρόκλου και σκοτώσεις τον Έκτορα, θα πεθάνεις κι εσύ. Γιατί αμέσως μετά τον Έκτορα θα έρθει και το δικό σου τέλος», εκείνος – ενώ τα άκουσε αυτά – αδιαφόρησε για τον θάνατο και τον κίνδυνο, και πιο πολύ φοβήθηκε να ζήσει σαν δειλός που εκδίκηση δεν παίρνει για τους φίλους του.\n«Ας πεθάνω αμέσως, είπε, φτάνει να τιμωρήσω εκείνον που έφταιξε και να μη μένω πια εδώ ντροπιασμένος, κοντά στα καμπυλόπρυμνα καράβια, βάρος της γης». Νομίζεις ότι νοιάστηκε αυτός για τον θάνατο και τον κίνδυνο; Και πράγματι, άνδρες Αθηναίοι, έτσι είναι. Εκεί που θα ταχθεί κανείς, είτε από μόνος του, επειδή πιστεύει ότι πράττει το καλύτερο, είτε από κάποιον άρχοντα, εκεί οφείλει, θαρρώ, να παραμείνει, διακινδυνεύοντας και χωρίς να λογαριάζει ούτε θάνατο ούτε τίποτα άλλο, μπροστά στην ατίμωση.\nΘα είχα λοιπόν κάνει πολύ άσχημα, άνδρες Αθηναίοι, αν όταν με διέταξαν οι άρχοντες που εσείς εκλέξατε, να πολεμήσω στην Ποτίδαια, στην Αμφίπολη, στο Δήλιο, έμενα τότε στο καθήκον που μου όριζαν, όπως και οι άλλοι, και έβαζα σε κίνδυνο τη ζωή μου, και όταν μου όριζε ο Θεός – κατά τη δική μου πάντα αντίληψη -ότι πρέπει να ζω φιλοσοφώντας και εξετάζοντας τον εαυτό μου και τους άλλους, να φοβόμουν είτε το θάνατο είτε οτιδήποτε άλλο, και να εγκατέλειπα τη θέση μου.\nΚαι δεν είναι αμάθεια αυτό επονείδιστη, το να νομίζει κανείς ότι γνωρίζει εκείνα που δεν γνωρίζει;\nΕγώ όμως, άνδρες, σ” αυτό ακριβώς διαφέρω ίσως από τους περισσότερους και αν λέω ότι είμαι σε κάτι σοφότερος από κάποιον άλλον είναι σ” αυτό το σημείο, ότι μη γνωρίζοντας αρκετά για τον Άδη, παραδέχομαι την άγνοιά μου. Γνωρίζω όμως ότι είναι κακό και ντροπή να βλάπτει κανείς έναν καλύτερο και να μην υπακούει σ” αυτόν, είτε θεός είναι είτε άνθρωπος Έτσι λοιπόν ποτέ δεν θα φοβηθώ και δεν θα αποφύγω να κάνω κάτι, διαπράττοντας κακές πράξεις που γνωρίζω ότι είναι κακές, για να επιτύχω άλλες που δεν γνωρίζω αν είναι πράγματι καλές.\nΏστε ακόμα κι αν με αφήνατε τώρα ελεύθερο, μη πιστεύοντας στον Άνυτο, ο οποίος σας είπε ότι είτε από την αρχή δεν έπρεπε καθόλου να δικαστώ, ή, αφού δικάζομαι, δεν είναι δυνατόν να μη με καταδικάσετε σε θάνατο. Γιατί, πρόσθεσε, αν γλιτώσει, οι γιοι σας, που ήδη κάνουν ό,τι τους διδάσκει ο Σωκράτης, θα καταστραφούν όλοι εντελώς. Αν λοιπόν, παρ” όλα αυτά, μου λέγατε: «Σωκράτη, εμείς δεν θα πιστέψουμε τον Άνυτο και θα σε αφήσουμε ελεύθερο, με τον εξής όμως όρο, ότι δεν θα περνάς πια την ώρα σου εξετάζοντας έτσι τους ανθρώπους και φιλοσοφώντας.\nΚι αν πιαστείς να το κάνεις αυτό το πράγμα, θα πεθάνεις». Αν λοιπόν, όπως είπα, μ” αυτόν τον όρο μ” αφήνατε ελεύθερο, θα σας έλεγα ότι: «Εγώ, άνδρες Αθηναίοι, σας εκτιμώ και σας αγαπώ, αλλά θα υπακούσω στον Θεό κι όχι σε σας, και όσο αναπνέω και μπορώ, δεν θα πάψω να φιλοσοφώ και να σας συμβουλεύω και να νουθετώ οποιονδήποτε από σας τυχαίνει κάθε φορά να συναντώ, λέγοντάς του αυτά ακριβώς που συνήθιζα να λέω, ότι: «Πως εσύ, αγαπητέ μου, όντας Αθηναίος πολίτης της πιο μεγάλης και της πιο φημισμένης για τη σοφία της και τη δύναμή της πόλης, δεν ντρέπεσαι να φροντίζεις για τα χρήματα, πως θα αποκτήσεις περισσότερα, και για τη δόξα και τις τιμές, και να μην ενδιαφέρεσαι ούτε να νοιάζεσαι για τη φρόνηση και την αλήθεια και την ψυχή σου;»\nΚαι αν κάποιος από σας αμφισβητεί τα λόγια μου και πει ότι φροντίζει και γι” αυτά, δεν θα τον αφήσω αμέσως ούτε θα φύγω, αλλά θα του υποβάλλω ερωτήσεις και θα τον εξετάσω και θα τον ελέγξω, και αν μου φανεί ότι δεν κατέχει την αρετή, παρ” όλο που ισχυρίζεται το αντίθετο, θα τον επιπλήξω που νοιάζεται τόσο λίγο για τα πιο σημαντικά και τόσο πολύ για τα πιο ασήμαντα. Αυτά θα τα κάνω σε όποιον τύχει να συναντήσω, είτε είναι νεότερος είτε μεγαλύτερος, είτε ξένος είτε συμπολίτης μας, και κυρίως στους συμπολίτες μας, που είναι πιο δικοί μου. Γιατί αυτά με προστάζει ο θεός καταλάβετέ το καλά.\nΑν τα λόγια μου αυτά διαφθείρουν τους νέους, τότε είναι βλαβερά. Κι αν κάποιος ισχυρίζεται ότι εγώ άλλα λέω και όχι ό,τι σας είπα, δεν λέει την αλήθεια. Ως προς αυτά, θα έλεγα, άνδρες Αθηναίοι, ή να ακούσετε τον Άνυτο ή να μην τον ακούσετε, και ή να μ” αφήσετε ελεύθερο ή να μη μ” αφήσετε, γιατί εγώ δεν πρόκειται να αλλάξω σε ό,τι κάνω, ακόμα κι αν πρόκειται να πεθάνω πολλές φορές.\nΜη διαμαρτύρεσθε, άνδρες Αθηναίοι, κάντε ό,τι σας παρακάλεσα. Μην διαμαρτύρεσθε για ό,τι λέω, αλλά ακούτε. Γιατί πιστεύω ότι ακούγοντάς με θα ωφεληθείτε. Γι” αυτά τα άλλα που πρόκειται να σας πω θα βάλετε ίσως τις φωνές, αλλά να μην το κάνετε. Να ξέρετε καλά όμως, ότι αν με θανατώσετε, και είμαι πράγματι αυτός που λέω εγώ, δεν θα βλάψετε τόσο εμένα όσο θα βλάψετε τους εαυτούς σας. Γιατί εμένα σε τίποτε δεν μπορούν να με βλάψουν ούτε ο Μέλητος ούτε ο Άνυτος. Δεν θα είχαν τη δυνατότητα, γιατί πιστεύω ότι δεν γίνεται ο χειρότερος άνθρωπος να βλάψει έναν καλύτερο.\nΓιατί αν με σκοτώσετε, άλλον σαν κι εμένα δεν θα βρείτε – για να το πω απλά αλλά κι αστεία -που να τον έχει ορίσει ο θεός να βρίσκεται κοντά στην πόλη, η οποία λόγω μεγέθους μοιάζει νωθρό μεγάλο άλογο ράτσας και χρειάζεται αλογόμυγα να την ξυπνάει. Νομίζω ότι σαν τέτοια με έχει βάλει στην πόλη ο θεός, να μη σταματώ όλη τη μέρα να σας ξυπνώ, να σας πείθω και τον καθένα χωριστά να επικρίνω τριγυρίζοντας παντού.\nΔεν θα βρεθεί λοιπόν εύκολα άλλος τέτοιος για σας, άνδρες, και αν με πιστεύετε, πρέπει να με αθωώσετε. Ίσως όμως να βαρεθείτε γρήγορα, όπως όσοι ξυπνάνε νυσταγμένοι, και, έχοντας πειστεί από τον Άνυτο, με ένα χτύπημα να με σκοτώσετε εύκολα. Και έπειτα θα περάσετε την υπόλοιπη ζωή σας κοιμώμενοι, αν δεν σας φροντίσει ο θεός και δεν σας στείλει κάποιον άλλον.\nΤο ότι πράγματι εγώ είμαι εκείνος που έδωσε ο Θεός στην πόλη γι” αυτόν τον σκοπό, μπορείτε να το καταλάβετε εύκολα: γιατί δεν φαίνεται ανθρώπινο να έχω παραμελήσει όλες τις υποθέσεις μου και να ανέχομαι να είναι τόσα χρόνια παραμελημένοι οι δικοί μου, για να φροντίζω εσάς, πλησιάζοντας τον καθένα χωριστά, σαν να ήμουν πατέρας σας ή μεγαλύτερος αδελφός σας, για να σας πείθω να ασχοληθείτε με την αρετή. Αν βέβαια είχα κάποιο όφελος απ” αυτό και σας παρακινούσα να το κάνετε παίρνοντας αμοιβή, θα είχα κάποιο λόγο να το κάνω. Τώρα όμως, βλέπετε οι ίδιοι, ότι οι κατήγοροι, ενώ για όλα τα άλλα τόσο αναίσχυντα με κατηγορούν, γι” αυτό δεν τόλμησαν να με κατηγορήσουν και να βρουν κάποιον μάρτυρα, πως εγώ είτε πήρα ποτέ αμοιβή είτε ζήτησα.\nΚαι μη μου θυμώνετε που λέω την αλήθεια. Γιατί δεν υπάρχει άνθρωπος που να μπορεί να διασωθεί, είτε από σας είτε από οποιοδήποτε άλλο πλήθος, όταν εναντιώνεται με ειλικρίνεια και εμποδίζει να γίνονται στην πόλη πολλά άδικα πράγματα και παράνομα. Αλλά είναι αναγκαίο εκείνος που πράγματι μάχεται για το δίκαιο, αν πρέπει να διασωθεί για λίγο χρονικό διάστημα, να παραμείνει ιδιώτης και να μην συμμετέχει στη δημόσια ζωή. Και θα σας δώσω μεγάλες αποδείξεις γι” αυτό, όχι λόγια, αλλά εκείνα που εσείς εκτιμάτε περισσότερο, έργα.\nΑκούστε λοιπόν αυτά που μου συνέβησαν, για να δείτε ότι δεν υποχωρώ σε τίποτα που να είναι αντίθετο στο δίκαιο από το φόβο του θανάτου, ακόμα κι αν μη υποχωρώντας θα πέθαινα. Θα σας μιλήσω και με λόγια κοινά και με τη γλώσσα των δικαστηρίων, αλλά θα σας πω την αλήθεια. Εγώ λοιπόν, άνδρες Αθηναίοι, δεν κατέλαβα ποτέ κανένα άλλο αξίωμα στην πόλη, διετέλεσα όμως κάποτε βουλευτής και έτυχε να πρυτανεύει η δική μας η φυλή, η Αντιοχίς, τότε που εσείς, τους δέκα στρατηγούς που δεν μάζεψαν τους ναυαγούς μετά τη ναυμαχία, θέλατε να τους δικάσετε όλους μαζί, παράνομα, όπως αργότερα το καταλάβατε όλοι σας.\nΤότε, μόνος από όλους τους πρυτάνεις σας εναντιώθηκα, υποστηρίζοντας ότι δεν πρέπει να κάνετε τίποτα αντίθετο προς τους νόμους, και ψήφισα ενάντια στη θέλησή σας. Και ενώ ήταν έτοιμοι οι ρήτορες να με καταγγείλουν και να στείλουν να με συλλάβουν, και εσείς τους παροτρύνατε με φωνές, έκρινα ότι είναι προτιμότερο να διακινδυνεύσω όντας με την πλευρά του νόμου και του δικαίου, παρά να είμαι με το μέρος το δικό σας, που δεν σκεφτόσαστε δίκαια, από φόβο μήπως φυλακισθώ ή θανατωθώ.\nΚαι αυτά συνέβαιναν ενώ ακόμα υπήρχε δημοκρατία στην πόλη. Αλλά και όταν έγινε ολιγαρχία, οι τριάκοντα πάλι, αφού με κάλεσαν μαζί με τους άλλους τέσσερις στη Θόλο, μας διέταξαν να πάμε να φέρουμε από τη Σαλαμίνα τον Λέοντα τον Σαλαμίνιο, για να τον σκοτώσουν. Τέτοιες διαταγές έδιναν συχνά και σε πολλούς άλλους, επειδή ήθελαν να εμπλέξουν στα εγκλήματά τους όσο το δυνατόν περισσότερους. Τότε λοιπόν εγώ, όχι με τα λόγια, αλλά έμπρακτα, απέδειξα πάλι ότι εμένα – για να μιλήσω πιο καθαρά – δεν με ενδιαφέρει διόλου ο θάνατος. Το μόνο που με ενδιαφέρει είναι να μη διαπράξω κάτι άδικο κι ανόσιο.\nΓιατί εμένα εκείνο το καθεστώς, παρά την ισχύ του, δεν με φόβισε τόσο ώστε να αναγκαστώ να κάνω κάτι άδικο. Αλλά αφού βγήκαμε από τη Θόλο, ενώ οι τέσσερις πήγαν στη Σαλαμίνα και έφεραν τον Λέοντα, εγώ έφυγα και πήγα στο σπίτι μου. Και ίσως να είχα πεθάνει γι” αυτή μου την πράξη, αν δεν είχε καταλυθεί σύντομα η εξουσία τους. Γι” αυτά μπορούν να σας μιλήσουν πολλοί μάρτυρες.\nΝομίζετε λοιπόν ότι θα είχα φτάσει σ” αυτήν την ηλικία, αν είχα ασχοληθεί με την πολιτική και αν πράττοντας ως τίμιος άνθρωπος υποστήριζα το δίκαιο και αν, όπως πρέπει, φρόντιζα γι” αυτό περισσότερο απ” όλα; Κάθε άλλο, άνδρες Αθηναίοι. Ούτε και κανένας άλλος άνθρωπος.\nΑλλά εγώ σε όλη μου τη ζωή, και όταν έπραξα κάτι δημόσια τέτοιος αποδείχτηκα, και το ίδιο και στην ιδιωτική μου ζωή : ποτέ δεν έκανα καμιά υποχώρηση σε κανέναν μπροστά στο δίκαιο, ούτε σε κάποιον άλλον ούτε και σε κανέναν απ” αυτούς που εκείνοι που με κατηγορούν λένε ότι είναι μαθητές μου. Άλλωστε εγώ δεν υπήρξα ποτέ δάσκαλος κανενός. Κι αν κάποιος όταν μιλάω και όταν λέω τα δικά μου επιθυμούσε να με ακούει, είτε νεότερος είναι είτε μεγαλύτερος, δεν το αρνήθηκα ποτέ σε κανέναν.\nΟύτε μιλάω μονάχα όταν παίρνω χρήματα, και όταν δεν παίρνω δεν μιλάω, αλλά προσφέρομαι το ίδιο και σε πλούσιους και σε φτωχούς, να με ρωτάνε, ή αν θέλει κανείς απαντώντας μου να ακούει αυτά που λέω. Και γι” αυτούς εγώ, είτε κάποιος τους γίνει καλός είτε όχι, είναι άδικο να κατηγορούμαι, γιατί ποτέ δεν υποσχέθηκα σε κανέναν τίποτα, ούτε δίδαξα κανένα μάθημα. Και αν κάποιος ισχυρίζεται ότι από εμένα ποτέ είτε έμαθε είτε άκουσε κάτι ιδιαιτέρως, που δεν το άκουσαν και όλοι οι άλλοι, να ξέρετε καλά ότι δεν λέει την αλήθεια.\nΑλλά γιατί τότε μερικοί ευχαριστιούνται να περνούν πολύ χρόνο μαζί μου;Το ακούσατε, άνδρες Αθηναίοι. Σας είπα όλη την αλήθεια, ότι ευχαριστιούνται να με ακούνε να εξετάζω εκείνους που νομίζουν ότι είναι σοφοί, ενώ δεν είναι. Δεν είναι κι άσχημο αυτό. Εμένα λοιπόν αυτό, σας το βεβαιώνω, μου το έχει ορίσει ο θεός να το κάνω και με χρησμούς και με όνειρα και με κάθε τρόπο, με τον οποίο κάθε θεϊκή ύπαρξη ορίζει οτιδήποτε στους ανθρώπους να πράττουν. Αυτά, άνδρες Αθηναίοι, και αληθινά είναι και εύκολα να ελεγχθούν.\nΑν όμως εγώ άλλους από τους νέους διαφθείρω και άλλους τους έχω ήδη διαφθείρει, πρέπει βέβαια μερικοί απ” αυτούς, αφού μεγάλωσαν και κατάλαβαν ότι όταν ήταν νέοι τους είχα δώσει εγώ κάποτε κακές συμβουλές, να ανεβούν τώρα στο βήμα και να με κατηγορήσουν και να με τιμωρήσουν. Και αν δεν το ήθελαν οι ίδιοι, όποιος θέλει από τους δικούς τους, είτε πατέρες είτε αδερφοί είτε και άλλοι συγγενείς, αν έπαθαν οι δικοί τους κάποιο κακό από μένα, να το θυμηθούν τώρα και να με τιμωρήσουν.\nΚαι άλλους πολλούς μπορώ να σας αναφέρω, και κάποιον απ” αυτούς έπρεπε να ορίσει ο Μέλητος για μάρτυρα στην κατηγορία του. Κι αν το ξέχασε τότε, ας τον ορίσει τώρα, εγώ το αφήνω, και ας μας το πει αν έχει κανέναν. Αλλά θα τους βρείτε όλους τελείως αντίθετους, άνδρες, όλοι τους είναι πρόθυμοι να βοηθήσουν εμένα που διαφθείρω τους δικούς τους και τους βλάπτω, όπως λένε ο Μέλητος και ο Άνυτος.\nΚαι εκείνοι που έχουν διαφθαρεί ίσως θα είχαν κάποιον λόγο να με βοηθήσουν. Εκείνοι όμως που δεν έχουν διαφθαρεί, και που είναι ήδη ώριμοι άνδρες, οι συγγενείς τους, ποιον άλλον λόγο έχουν να με βοηθούν, εκτός από το να υποστηρίζουν το σωστό και το δίκαιο, επειδή ξέρουν ότι ο Μέλητος λέει ψέματα, ενώ εγώ την αλήθεια. Αρκετά, άνδρες Αθηναίοι. Είπα ό,τι είχα να πω για ν” απολογηθώ, ίσως θα μπορούσα να προσθέσω κι άλλα παρόμοια.\nΔεν αποκλείεται όμως να αγανακτήσει κανείς από σας αν σκεφτεί τον εαυτό του, που και σε μικρότερης σημασίας δίκη απ” αυτήν εδώ θα παρακαλούσε και θα ικέτευε τους δικαστές με πολλά δάκρυα, φέρνοντας στο βήμα και τα παιδιά του, για να τον λυπηθούν όσο το δυνατόν περισσότερο, και άλλους πολλούς συγγενείς και φίλους, ενώ εγώ δεν θα κάνω τίποτα απ” όλα αυτά, παρ” όλο που διατρέχω, όπως φαίνεται, τον μεγαλύτερο κίνδυνο. Ίσως λοιπόν κανείς, αν αναλογιστεί αυτά τα πράγματα, να γίνει πιο σκληρός απέναντί μου και να οργιστεί γι” αυτά και να δώσει με οργή την ψήφο του.\nΑν λοιπόν κάποιος από σας αισθάνεται έτσι – πράγμα που δεν θέλω να το πιστέψω – αν συμβαίνει κάτι τέτοιο, θα μπορούσα νομίζω να του πω ότι: «Κι εγώ, αγαπητέ μου, έχω κάποιους συγγενείς. Γιατί ισχύει και για μένα εκείνο που είπε ο Όμηρος, «δεν γεννήθηκα ούτε από καμιά βελανιδιά ούτε από καμιά πέτρα», αλλά από ανθρώπους, ώστε να έχω και συγγενείς, και γιους, άνδρες Αθηναίοι, τρεις, ο ένας είναι ήδη έφηβος, οι άλλοι δύο παιδιά. Αλλά όμως κανέναν απ” αυτούς δεν ανέβασα στο βήμα για να σας παρακαλέσω να με αθωώσετε. Γιατί λοιπόν δεν κάνω τίποτα απ” αυτά;\nΘα είναι ντροπή να αποδειχθούν κατώτεροι της φήμης τους όσοι από σας θεωρείται πως διαφέρουν στη σοφία, την ανδρεία ή οποιαδήποτε άλλη αρετή. Πολλές φορές έχω δει ανθρώπους, που όταν δικάζονται, ενώ πριν φαίνονταν σπουδαίοι, κάνουν πράγματα ανάρμοστα, σα να θεωρούν ότι θα πάθουν κάτι φοβερό αν πεθάνουν, ως εάν επρόκειτο να είναι αθάνατοι αν δεν τους σκοτώνατε εσείς.\nΤέτοιοι άνθρωποι μου φαίνεται πως ντροπιάζουν την πόλη, γιατί θα μπορούσαν να κάνουν έναν ξένο να νομίσει ότι όσοι Αθηναίοι διακρίνονται για την αρετή τους, και εκλέγονται από τους συμπολίτες τους για αξιώματα και τιμητικές διακρίσεις, σε τίποτα δεν διαφέρουν από τις γυναίκες. Άνδρες Αθηναίοι, εμείς που έχουμε κάποιο όνομα δεν πρέπει να κάνουμε τέτοια πράγματα αλλά κι αν τα κάνουμε, εσείς δεν πρέπει να το επιτρέπετε. Αντίθετα πρέπει να δείξετε ότι είστε αποφασισμένοι να καταψηφίσετε όποιον παίζει αυτά τα ελεεινά δράματα μπροστά σας γελοιοποιώντας την πόλη αλλά όχι όποιον φέρεται με αξιοπρέπεια.\nΑλλά και εκτός από το θέμα της φήμης, άνδρες, δεν μου φαίνεται ότι είναι δίκαιο να παρακαλεί κανείς τον δικαστή, ούτε παρακαλώντας τον να αθωώνεται, αλλά εξηγώντας του και πείθοντάς τον. Γιατί δεν βρίσκεται για το σκοπό αυτό σ” αυτή τη θέση ο δικαστής, για να απονέμει τη δικαιοσύνη κάνοντας χάρες, αλλά για να κρίνει. Και έχει ορκιστεί να μην κάνει χάρες σ” όποιον του αρέσει, αλλά να δικάζει σύμφωνα με τους νόμους. Δεν πρέπει λοιπόν, ούτε εμείς να σας εθίζουμε στην επιορκία ούτε κι εσείς να τη συνηθίζετε.\nΓιατί τότε κανένας μας δεν θα έπραττε σύμφωνα με τη θέληση των Θεών. Μην έχετε λοιπόν την αξίωση, άνδρες Αθηναίοι, να συμπεριφέρομαι απέναντί σας με τρόπο που ούτε εγώ θεωρώ ότι είναι σωστός ή δίκαιος ή αρεστός στους θεούς, και μάλιστα, μα τον Δία, τη στιγμή που κατηγορούμαι απ” αυτόν εδώ τον Μέλητο για ασέβεια προς τους Θεούς. Γιατί είναι φανερό ότι, αν σας έπειθα παρακαλώντας σας, θα σας έκανα να παραβείτε τον όρκο σας, και θα ήταν σα να σας δίδασκα να μην πιστεύετε ότι υπάρχουν Θεοί. Και απολογούμενος μ” αυτόν τον τρόπο θα ήταν σαν να κατηγορούσα τον εαυτό μου ότι δεν πιστεύω στους Θεούς.\nΑλλά κάθε άλλο παρά αυτό συμβαίνει. Γιατί πιστεύω, άνδρες Αθηναίοι, όσο κανείς από τους κατηγόρους μου, και επαφίεμαι σ” εσάς και στον θεό για να αποφασίσετε αυτό που είναι το καλύτερο και για μένα και για σας.\n(Η Απόφαση ο Σωκράτης Κρίνεται Ένοχος)\nΤο ότι δεν αγανακτώ, άνδρες Αθηναίοι, για το γεγονός ότι με κρίνατε ένοχο, οφείλεται σε πολλούς λόγους και στο ότι είναι κάτι που το περίμενα. Εκείνο όμως που με κάνει να απορώ είναι ο αριθμός των ψήφων και από τις δυο μεριές. Γιατί δεν πίστευα ότι θα καταδικαζόμουν με τόσο μικρή πλειοψηφία, αλλά με πολύ μεγαλύτερη. Τώρα όμως, όπως φαίνεται, αν τριάντα μόνο ψήφοι είχαν πέσει αλλιώς, θα είχα αθωωθεί Όσον αφορά την κατηγορία του Μέλητου, νομίζω ότι έχει ήδη αποδειχθεί η αθωότητά μου. Και όχι μόνο έχει αποδειχθεί η αθωότητά μου, αλλά είναι σ” όλους φανερό ότι, αν δεν είχαν παρουσιαστεί για να με κατηγορήσουν ο Άνυτος και ο Λύκων, θα χρώσταγε και χίλιες δραχμές πρόστιμο, επειδή δεν θα έπαιρνε ούτε το ένα πέμπτο των ψήφων.\nΠροτείνει λοιπόν αυτός ο άνθρωπος να με καταδικάσετε σε θάνατο. Ας είναι. Κι εγώ τι θα σας αντιπροτείνω, άνδρες Αθηναίοι; Προφανώς αυτό που μου αξίζει. Τι είναι λοιπόν αυτό; Τι πρέπει να πάθω, ποια ποινή πρέπει να μου επιβληθεί, επειδή έκρινα ότι πρέπει να παραιτηθώ από την ήσυχη ζωή και να παραμελήσω όλα εκείνα για τα οποία φροντίζουν οι περισσότεροι άνθρωποι, χρήματα, οικονομικά συμφέροντα, στρατηγίες, δημόσιες αγορεύσεις, και όλα τα άλλα αξιώματα και τις πολιτικές συμμαχίες και φατρίες;\nΕπειδή πιστεύοντας ότι μπορούσα να κάνω κάτι καλύτερο από το να εξασφαλιστώ ασχολούμενος με τέτοια πράγματα, δεν ασχολήθηκα μ” αυτά -που άμα το έκανα ούτε εσάς ούτε τον εαυτό μου θα ωφελούσα καθόλου αλλά πηγαίνοντας σε κάθε ένα χωριστά του χάριζα τη μεγαλύτερη, κατά τη γνώμη μου, ευεργεσία; Ερχόμουν κοντά του κι επιχειρούσα να τον πείσω να μη φροντίσει για καμιά άλλη υπόθεσή του πριν φροντίσει τον εαυτό του, πως θα γίνει δηλαδή καλύτερος και συνετότερος, ούτε για τις υποθέσεις της πόλης. Αλλά για την ίδια την πόλη, και για όλα τα άλλα να φροντίζει με αυτόν τον τρόπο.\nΤι μου αξίζει λοιπόν για αυτό που είμαι; Κάτι καλό, άνδρες Αθηναίοι, αν πρέπει στ” αλήθεια να τιμηθώ σύμφωνα με την αξία μου. Και να είναι βέβαια καλό που να μου ταιριάζει. Τι ταιριάζει σ” ένα φτωχό άνθρωπο που σας έχει ευεργετήσει και χρειάζεται να έχει χρόνο ελεύθερο για να σας παροτρύνει; Τίποτα άλλο, άνδρες Αθηναίοι, από τη δωρεάν σίτιση στο Πρυτανείο, και μάλιστα σε τέτοιον άνδρα αυτό αρμόζει πιο πολύ παρά σε κάποιον από εσάς που νίκησε στην Ολυμπία σε ιπποδρομίες ή σε αρματοδρομίες με δυο ή με τέσσερα άλογα. Γιατί αυτός σας κάνει να φαίνεστε ευτυχείς, ενώ εγώ σας κάνω ευτυχείς. Άλλωστε εκείνος δεν έχει ανάγκη να τον τρέφουν, ενώ εγώ έχω.\nΕφόσον λοιπόν, πρέπει με δικαιοσύνη να μου αποδώσετε ό,τι μου αξίζει, σας προτείνω τη σίτισή μου στο Πρυτανείο. Ίσως να νομίσετε ότι αυτά, και τα άλλα περί οίκτου και ικεσιών, τα λέω από αλαζονεία. Όμως δεν είναι αυτό, άνδρες Αθηναίοι, αλλά το εξής: είμαι βέβαιος ότι κανέναν άνθρωπο δεν έχω αδικήσει με τη θέλησή μου, ωστόσο δεν μπορώ να σας πείσω γι” αυτό. Ο λόγος είναι ότι μου δόθηκε λίγος χρόνος να σας μιλήσω. Αν ο νόμος όριζε, όπως σε άλλες πόλεις, σε περίπτωση θανάτου, να μην κρατάει η κρίση μόνο μια μέρα αλλά πολλές, νομίζω ότι θα είχατε πειστεί.\nΤώρα όμως δεν είναι εύκολο σε λίγο χρόνο να διαλύσει κανείς μεγάλες συκοφαντίες. Όντας βέβαιος ότι δεν έχω αδικήσει κανέναν, δεν πρόκειται φυσικά να αδικήσω και τον εαυτό μου. Δεν πρόκειται να μιλήσω εναντίον του και να πω ότι μου αξίζει να πάθω κάτι κακό προτείνοντας μάλιστα κάποια ποινή. Τι έχω να φοβηθώ; Μην πάθω εκείνο που προτείνει ο Μέλητος και που δεν ξέρω καλά καλά, όπως είπα, αν είναι καλό ή κακό; Αντ” αυτού να προτιμήσω πράγματα τα οποία ξέρω ότι είναι κακά και να τα προτείνω; Μήπως τη φυλακή;\nΚαι τι θα με ωφελούσε να ζω μέσα στη φυλακή όντας δούλος εκείνων που θα ορίζονταν κάθε φορά να με φυλάνε, των Έντεκα; Μήπως χρηματική ποινή, και να βρίσκομαι στη φυλακή μέχρι να τα πληρώσω όλα; Αλλά και πάλι καταλήγουμε στα ίδια που σας έλεγα πριν από λίγο. Δεν έχω χρήματα για να πληρώσω. Μήπως τότε να προτείνω εξορία;\nΊσως να δεχόσαστε να με καταδικάσετε σε εξορία. Θα έπρεπε να αγαπάω πάρα πολύ τη ζωή μου, για να είμαι τόσο ασυλλόγιστος ώστε να μην μπορώ να σκεφτώ ότι ενώ εσείς που είσαστε συμπολίτες μου δεν μπορέσατε να υποφέρετε τον τρόπο ζωής μου και τα λόγια μου, και δυσανασχετήσατε και οργισθήκατε ώστε να ζητάτε τώρα να απαλλαγείτε από αυτά, θα υπήρχαν άλλοι που θα που θα μπορούσαν να τα ανεχτούν ευχαρίστως. Συμβαίνει ακριβώς το αντίθετο, άνδρες Αθηναίοι. Τι ωραία, αλήθεια, θα ήταν η ζωή μου, αν άνθρωπος σ” αυτήν την ηλικία έφευγα από εδώ και ζούσα πηγαίνοντας από πόλη σε πόλη, διωγμένος από παντού!\nΓιατί ξέρω καλά ότι, όπου κι αν πάω, άμα μιλάω θα με ακούνε οι νέοι όπως και εδώ. Κι αν προσπαθήσω να τους απομακρύνω, αυτοί οι ίδιοι θα με διώξουν πείθοντας τους πιο ηλικιωμένους. Κι αν δεν τους απομακρύνω, θα το κάνουν γι” αυτούς οι πατέρες τους και οι συγγενείς τους. Θα μπορούσε ίσως να μου πει κανείς: «Δεν μπορείς, Σωκράτη, να φύγεις από εδώ και να ζήσεις ήσυχα σωπαίνοντας;» Αυτό ακριβώς είναι πολύ δύσκολο να το εξηγήσω σε μερικούς από σας. Γιατί αν σας πω ότι αυτό είναι σα να παρακούω τον θεό και για το λόγο αυτόν είναι αδύνατο να ζω ήσυχος, δεν θα με πιστέψετε νομίζοντας ότι σας ειρωνεύομαι.\nΟ Σωκράτης σχολιάζει την ποινή του Επειδή δεν κάνατε λίγο καιρό ακόμα υπομονή, άνδρες Αθηναίοι, θα φορτωθείτε το κακό όνομα και τη μομφή εκείνων που θέλουν να κατηγορήσουν την πόλη πως θανάτωσε τον Σωκράτη, άνδρα σοφό. Γιατί θα πουν ότι είμαι σοφός, ακόμα κι αν δεν είμαι, εκείνοι που θέλουν να σας κακολογήσουν. Αν περιμένατε όμως λίγο καιρό, από μόνο του θα είχε γίνει αυτό. Γιατί βλέπετε την ηλικία μου, ότι βρίσκομαι ήδη μακριά από τη ζωή και κοντά στο θάνατο. Δεν απευθύνομαι σε όλους σας, αλλά σ” εκείνους που με καταδίκασαν σε θάνατο.\nΓιατί και στις μάχες, πολλές φορές γίνεται φανερό ότι μπορεί κανείς να αποφύγει το θάνατο εγκαταλείποντας τα όπλα του και ικετεύοντας τους εχθρούς. Υπάρχουν σ” όλες τις επικίνδυνες καταστάσεις, πολλοί άλλοι τρόποι, για να ξεφύγει κανείς από το θάνατο, αν έχει το θράσος να πει και να πράξει οτιδήποτε. Δεν είναι λοιπόν κάτι το δύσκολο, άνδρες, το να αποφύγει κανείς το θάνατο, είναι όμως πολύ δυσκολότερο να αποφύγει το κακό. Γιατί το κακό τρέχει γρηγορότερα από το θάνατο.\nΕμένα τώρα, αργό και γέροντα, με έχει προφτάσει το πιο αργό απ” τα δύο. Τους κατηγόρους μου όμως, που είναι φοβεροί και γρήγοροι, το χειρότερο, η κακία. Εγώ λοιπόν φεύγω έχοντας καταδικαστεί από σας σε θάνατο, αλλά εκείνοι από την αλήθεια, σε μοχθηρία και αδικία. Φυσικά, εγώ θα υπομείνω την ποινή μου, το ίδιο κι εκείνοι. Ίσως έτσι να έπρεπε να γίνει και νομίζω ότι καλώς έγινε ό,τι έγινε.\nΘέλω όμως σε σας που με καταψηφίσατε, να δώσω κι έναν χρησμό για το μέλλον. Γιατί ήδη βρίσκομαι στο σημείο που οι άνθρωποι – σαν πρόκειται να πεθάνουν – αποκτούν τη δυνατότητα να προλέγουν καλύτερα. Λέω λοιπόν, σε όσους από σας, άνδρες, με σκοτώσατε, ότι αμέσως μετά το θάνατό μου θα τιμωρηθείτε πολύ χειρότερα, μα τον Δία, απ” όσο με τιμωρείτε σκοτώνοντάς με. Γιατί τώρα με την πράξη σας αυτή νομίζετε ότι θα απαλλαγείτε από το να δίνετε λόγο για τη ζωή σας. Αλλά ακριβώς το αντίθετο θα συμβεί, όπως εγώ σας τα λέω.\nΌσο γι” αυτούς που με αθώωσαν, ευχαρίστως θα μιλούσα μαζί τους για ό,τι συνέβη, ενώ οι άρχοντες θα είναι απασχολημένοι και μέχρι να πάω στον τόπο όπου πρέπει να πεθάνω. Γι” αυτό, άνδρες, μείνετε λίγο χρόνο ακόμα μαζί μου. Γιατί τίποτα δεν μας εμποδίζει, όσο είναι δυνατόν, να μιλάμε μεταξύ μας. Θέλω λοιπόν σε σας, που είσαστε φίλοι μου, να εξηγήσω τι σημαίνει αυτό που μου συνέβη.\nΣ” εμένα λοιπόν, άνδρες δικαστές – και ονομάζοντάς σας δικαστές πολύ σωστά σας ονομάζω έτσι – συνέβη κάτι θαυμαστό. Η συνηθισμένη μου μαντική ικανότητα, του δαιμονίου, άλλοτε εμφανιζόταν πολύ συχνά, και ακόμα και για μικρά πράγματα με εμπόδιζε, αν επρόκειτο να πράξω κάτι που δεν ήταν σωστό. Τώρα όμως μου συνέβη αυτό εδώ που βλέπετε κι εσείς οι ίδιοι, που θα το νόμιζε κανείς το χειρότερο από τα κακά, και τέτοιο θεωρείται.\nΕμένα όμως ούτε το πρωί που έφυγα από το σπίτι μου δεν με εμπόδισε το σημείο του θεού, ούτε όταν ερχόμουν εδώ στο δικαστήριο, ούτε κατά τη διάρκεια της ομιλίας μου για κάτι που επρόκειτο να πω. Ενώ σε άλλες ομιλίες μου πολλές στιγμές με σταμάτησε καθώς μιλούσα. Τώρα όμως, σ” αυτήν την υπόθεση, πουθενά δεν με εμπόδισε, ούτε σε κάποια πράξη ούτε σε κάποιο λόγο. Που το αποδίδω αυτό; Θα σας πω. Γιατί φαίνεται πως ό,τι μου συνέβη εδώ είναι για μένα καλό και δεν είναι όπως το νομίζουμε όσοι θεωρούμε ότι είναι κακό να πεθάνει κανείς.\nΚαι έχω την καλύτερη απόδειξη γι” αυτό: Γιατί δεν είναι δυνατόν να μη με είχε εμποδίσει το οικείο αυτό θείο σημείο, αν επρόκειτο να κάνω κάτι που δεν είναι καλό. Ας κατανοήσουμε λοιπόν ότι υπάρχει μεγάλη ελπίδα ό,τι έγινε να είναι καλό. Γιατί ένα από τα δύο είναι ο θάνατος: ή δεν είναι τίποτα και όποιος πεθαίνει δεν έχει καμία συναίσθηση, ή, όπως λένε, συμβαίνει κάποια μεταβολή και μετοίκηση της ψυχής από τον εδώ τόπο σε έναν άλλον. Και είτε δεν υπάρχει καμιά αίσθηση, αλλά είναι σαν ύπνος, κι αν είναι σαν να κοιμάται κανείς χωρίς να βλέπει ούτε όνειρο, τι θαυμάσιο όφελος που θα ήταν ο θάνατος.\nΑν κάποιος φτάνοντας στον Άδη, έχοντας απαλλαγεί απ” αυτούς εδώ που ισχυρίζονται ότι είναι δικαστές, θα βρει τους αληθινούς δικαστές που λένε ότι δικάζουν εκεί, τον Μίνωα και τον Ραδάμανθο, τον Αιακό και τον Τριπτόλεμο και τους άλλους από τους ημίθεους που υπήρξαν δίκαιοι στη ζωή τους; Θα ήταν μήπως άσχημη αυτή η αναχώρηση; Ή πάλι, και ποιος από σας δεν θα έδινε οτιδήποτε για να βρεθεί με τον Ορφέα, τον Μουσαίο, τον Ησίοδο και τον Όμηρο;\nΕγώ πάντως πολλές φορές θα ήθελα να πεθάνω αν όλα αυτά αληθεύουν, γιατί σ” εμένα τουλάχιστον, φαίνεται θαυμαστή η παραμονή σε μέρος που θα μπορούσα να συναντήσω τον Παλαμήδη, τον Αίαντα του Τελαμώνα κι όσους άλλους από τους παλιούς πέθαναν από άδικη κρίση, και να συγκρίνω τα παθήματά μου με τα δικά τους. Νομίζω πως κάθε άλλο παρά δυσάρεστα θα μου ήταν όλα αυτά. Και μάλιστα, το σπουδαιότερο, να εξετάζω και να ερευνώ, όπως κάνω και για τους εδώ, ποιος απ” αυτούς είναι σοφός και ποιος νομίζει ότι είναι αλλά δεν είναι.\nΚαι πόσα δεν θα έδινε κανείς, άνδρες δικαστές, για να μπορέσει να εξετάσει εκείνον που ηγήθηκε της μεγάλης στρατιάς της Τροίας ή τον Οδυσσέα ή τον Σίσσυφο – ή και χιλιάδες άλλους που θα μπορούσε να αναφέρει κανείς, άνδρες και γυναίκες – να μιλάει μ” αυτούς και να βρίσκεται μαζί τους και να τους εξετάζει; Δεν θα ήταν όλα αυτά ανείπωτη ευτυχία; Πάντως, για τέτοιες αιτίες, όσοι βρίσκονται εκεί δεν θανατώνουν. Εκείνοι, είναι και για πολλά άλλα πιο ευτυχισμένοι απ” τους εδώ, για το λόγο ακόμα ότι τον υπόλοιπο χρόνο μένουν αθάνατοι, αν φυσικά όσα λέγονται είναι αλήθεια. Αλλά κι εσείς πρέπει, άνδρες δικαστές, να σκέφτεστε με ελπίδα τον θάνατο και να καταλάβετε ότι η αλήθεια είναι μόνο μία:\nΌτι δεν υπάρχει για τον καλόν άνθρωπο κανένα κακό, ούτε όταν ζει ούτε όταν πεθάνει, και ότι δεν αμελούν οι Θεοί να φροντίζουν για τις υποθέσεις του. Και ούτε τα δικά μου τώρα συνέβησαν από μόνα τους, αλλά μου είναι φανερό ότι για μένα πια το να πεθάνω και το να απαλλαγώ από τα πράγματα αυτά είναι το καλύτερο. Γι” αυτό και το σημείο του θεού δεν με απέτρεψε καθόλου, και εγώ σ” εκείνους που με καταδίκασαν και στους κατηγόρους μου δεν κρατάω καμία κακία. Παρ” όλο που δεν με καταδίκασαν και δεν με κατηγόρησαν μ” αυτήν τη σκέψη, αλλά επειδή πίστευαν ότι έτσι θα με έβλαπταν. Για το λόγο αυτό είναι αξιοκατάκριτοι.\nΑπ” εκείνους ένα μόνο ζητώ: τους γιους μου, όταν γίνουν έφηβοι, να τους τιμωρήσετε, άνδρες, στεναχωρώντας τους μ” εκείνα που σας στεναχώρησα κι εγώ, αν σας φανούν ότι νοιάζονται πιο πολύ για τα χρήματα ή για κάποιο άλλο πράγμα απ” ό,τι για την αρετή. Και αν νομίζουν ότι είναι κάτι ενώ δεν είναι, να τους επικρίνετε, όπως κι εγώ εσάς, που δεν φροντίζουν για εκείνα που πρέπει και που νομίζουν ότι είναι κάτι ενώ δεν αξίζουν. Έτσι να πράξετε, κι ότι πάθω εγώ και οι γιοι μου από εσάς θα το έχω πάθει δίκαια.\n« ΣΩΚΡΑΤΗΣ »Ο ΜΕΓΑΣ ΕΛΛΗΝ ΦΙΛΟΣΟΦΟΣ» (470 π.Χ. – 399 π.Χ.) -Μέρος 1ο\t» Η ΠΑΓΚΟΣΜΙΑ ΕΛΛΗΝΙΚΗ ΑΥΤΟΚΡΑΤΟΡΙΑ


Chrisoula Fourmouzi Photography | Testimonials old\nΕδώ είναι κάποια σχόλια από τους γονείς των μωρών, που έχω φωτογραφίσει ως νεογέννητα, μωρά ή στη βάπτισή τους.\nΗ εμπειρία ήταν κάτι πρωτόγνωρο και αξέχαστο, μία παρακαταθήκη για το μέλλον του μωρού μας, αναμνήσεις όμορφες που θα μας συντροφεύουν μία ζωή. Η Χρυσούλα έκανε όλη αυτή τη διαδικασία ακόμα πιο μοναδική με υπομονή και επιμονή για το επιθυμητό αποτέλεσμα. Ευχαριστούμε πολύ!\nΉταν μια πολύ όμορφη εμπειρία που προτείνω ανεπιφύλακτα σε όλες τις νέες μανούλες. Περάσαμε όμορφα βλέποντας τις εκφράσεις που έπαιρνε η μικρούλα μας μπροστά στο φακό. Τη δουλειά της Χρυσούλας τη θεωρώ πάνω από όλα επαγγελματική αφού δούλεψε με γνώμονα τις ανάγκες της μικρούλας μου καθόλη τη διάρκεια της φωτογράφισης ενώ διέθετε και την απαιτούμενη υπομονή ώστε να τραβηχτούν οι επιθυμητές πόζες. Το αποτέλεσμα ήταν μοναδικό.Ένα αρχείο που πάντα θα θέλουμε να έχουμε στο σαλόνι μας όσα χρόνια κι αν περάσουν.Την ευχαριστώ πολύ και εύχομαι πάντα να κάνει τόσο δημιουργικές δουλειές.\nΗ Χρυσούλα είχε απίστευτη υπομονή με το νεογέννητο μωράκι μας. Μετέφερε ένα φανταστικό κλίμα γαλήνης, ηρεμίας και γλυκύτητας στον χώρο μας και παράλληλα, στο μωρό μας. Δεν την ενδιέφερε που βγήκε εκτός χρονοδιαγράμματος, δείχνοντας απόλυτο σεβασμό στις ανάγκες του μωρού και γενικότερα, της οικογένειας. Σε ευχαριστούμε πολύ,Χρυσούλα !\n“Η φωτογράφιση στη βάφτιση της κόρης μας ήταν πραγματικά μια ξεχωριστή εμπειρία. Η οργάνωση, οι ιδέες και το τελικό αποτέλεσμα στο άλμπουμ αλλά και στις ψηφιακές φωτογραφίες που λάβαμε ήταν εξαιρετικό. Η ζωή είναι στιγμές λένε. Στιγμές που επιλέγεις να ζεις. Τι καλύτερο από το να κρατήσεις αυτές τις στιγμές σε εικόνες.”\n“Είμαι πολύ ευχαριστημένη με την όλη διαδικασία κ ακόμη περισσότερο για τον χειρισμό του μωρού μέχρι να ολοκληρωθεί η φωτογράφηση. Υπέροχη εμπειρία! Επίσης, εκτός από τη φωτογράφηση νεογέννητου η Χρυσούλα έχει αναλάβει κ τις βαπτίσεις των δυο παιδιών μου, για τις οποίες μόνο θετικά σχόλια έχω να κανω! Διακριτική, συνεπής κ τέλειες φωτογραφίες! Σίγουρα την προτείνω κ σε άλλες μανούλες! 😉”\n“Είμαστε απόλυτα ευχαριστημένοι από την συνεργασία μας με την Χρυσούλα. Ο επαγγελματισμός και το μεράκι της έφεραν το ιδανικό για μας αποτέλεσμα, ακόμη και υπό τις συνθήκες καύσωνα που πραγματοποιήθηκε η βάφτιση. Η επεξεργασία των εικόνων και η συνεννόηση με μας για την τελική επιλογή τους ήταν εξαιρετική. Θα συνεργαστούμε και στο μέλλον και θα πρότεινα ανεπιφύλακτα την φωτογράφο και σε άλλους ενδιαφερόμενους! “\n“Για την δουλειά της Χρυσούλας έχω να πω τα καλύτερα! Έκανε τις φωτογραφίσεις 2 βαπτίσεων των παιδιών μου αλλά κ μια φωτογράφιση μωρού όταν η μπέμπα ήταν 4 μηνών και το αποτέλεσμα ήταν καταπληκτικό! Μου άρεσε πολύ η συνεργασία μαζί της γιατί ήταν πολύ ήρεμη και υπομονετική με τα μωρά! θα την σύστηνα ανεπιφύλακτα!”\n“Αψογη συνεργασία στη βάπτιση του γιου μας. θα συστηνα τη Χρυσούλα χωρίς δεύτερη σκέψη”\nΣωστή επαγγελματίας με γνώσεις επάνω στο αντικείμενο, άψογη συνεργασία , σωστή επικοινωνία! ! Ένα μεγάλο υπέρ της φωτογράφισης βάπτισης είναι η έξτρα μέρα που διαθετεται στους γονείς για να φωτογραφηθούν επειδή πάντα την ημέρα της βάπτισης δεν είναι σε θέση να το απολαύσουν λόγω των καλεσμένων.\nΗ αγάπη της για αυτό που κάνει φαίνεται στο αποτέλεσμα της δουλειάς της!! Η υπομονή της με τα μωρά με έκανε να χαλαρώσω κατά τη διάρκεια της φωτογράφισης καθώς και το γεγονός ότι τα ρούχα και τα αξεσουάρ ήταν κατάλληλα. Έχουμε κάνει μαζί της φωτογράφιση μωρού και με τα δυο μου παιδάκια, φωτογράφιση βάπτισης της μεγάλης μου κόρης και θα χαρούμε να ξανασυνεργαστούμε μαζί της στη βάπτιση και της μικρής μας.\n“Συνεργασία και φιλία...όλα έγιναν με πολύ επαγγελματικό και φιλικό τρόπο χωρίς να ταλαιπωρηθεί το μωράκι μας αλλά ούτε και οι γονείς.\nΚάθε οικογένεια αξίζει να το κάνει....οι αναμνήσεις που δημιουργούνται από τη φωτογράφιση νεογέννητου είναι μοναδικές.\n"Η Χρυσούλα είναι υπέροχη,με υπομονή και αγάπη που απαιτεί η περίσταση!! Η φωτογράφιση νεογέννητων είναι υπέροχη εμπειρία!!"\n"Η εμπειρία πρωτόγνωρη, τα συναισθήματα διάχυτα! Mε μεγάλη υπομονή από τη φωτογράφο η δουλειά έμοιαζε με ένα αληθινό παραμύθι!!!!\nΗ συνεργασία μας ήταν άρτια, το αποτέλεσμα όμως της δουλειάς της ήταν που έκανε την διαφορά!"\n"Ηταν μια πολυ ομορφη και μοναδική εμπειρία!! Είδα την ανιψια μου να γίνεται μοντέλο και να παίρνει πόζες στο φακό με τις παρέμβασεις της Χρυσουλας χωρις να ταλαιπωρείται και με κάθε σεβασμό στο πρόγραμμα της μικρής μας! Σε ευχαριστούμε πολύ Χρυσούλα για την όμορφη φωτογράφιση! Μια προσεγμένη δουλειά που θα αφήσει υλικό από τους πρώτους μήνες της μικρής μας πριγκίπισσας!"


Στη φυλακή ο δάσκαλος που ασελγούσε σε μαθήτριες\nΠροφυλακιστέος κρίθηκε, μετά την απολογία του στην 7η τακτική ανακρίτρια Θεσσαλονίκης, ο 51 ετών δάσκαλος, ο οποίος κατηγορείται ότι ασελγούσε τα τελευταία τέσσερα χρόνια σε μαθήτριές του.\nΟ εκπαιδευτικός, πατέρας δύο παιδιών, οδηγήθηκε το πρωί σιδηροδέσμιος στο δικαστικό μέγαρο της Θεσσαλονίκης. Συνοδευόμενος από το δικηγόρο του, πέρασε το κατώφλι του γραφείου της ανακρίτριας, όπου προέβαλε τις θέσεις του. Κατά πληροφορίες, αρνήθηκε το σύνολο των πράξεων που του αποδίδονται.\nΗ απολογία του κράτησε περίπου μισή ώρα και στη συνέχεια οδηγήθηκε στον εισαγγελέα γνωμοδοτήσεων που τον υπέβαλε σε συμπληρωματικές ερωτήσεις. Ούτε εδώ, όμως, φαίνεται να παρέκκλινε από τη γραμμή της άρνησης.\nΤελικώς, εισαγγελέας και ανακρίτρια ομόφωνα αποφάσισαν να κρατηθεί προσωρινά κι έτσι ο κατηγορούμενος δάσκαλος πήρε τον δρόμο προς τις φυλακές.\nΗ πρωτοφανής δράση του αποκαλύφθηκε τις προηγούμενες μέρες, προκαλώντας σοκ στην κοινή γνώμη. Από τις έρευνες που διενήργησαν οι αστυνομικοί του τμήματος προστασίας ανηλίκων της Ασφάλειας Θεσσαλονίκης διαπιστώθηκε ότι ο κατηγορούμενος από το 2011 προέβη σε ασελγείς πράξεις εναντίον συνολικά δέκα μαθητριών δημοτικού σχολείου της Θεσσαλονίκης, όπου δίδασκε επί 18 συναπτά χρόνια.\nΤο “κουβάρι” της υπόθεσης άρχισε να ξετυλίγεται, ύστερα από καταγγελία 10χρονης μαθήτριας. Ακολούθησαν παρόμοιες καταγγελίες της διεύθυνσης του σχολείου και εκπροσώπου της αρμόδιας διεύθυνσης πρωτοβάθμιας εκπαίδευσης Θεσσαλονίκης.\nΚατά τις ίδιες καταγγελίες, σε κάποιες περιπτώσεις έδινε “χαρτζιλίκι” στα ηλικίας 10 έως 13 ετών σήμερα θύματά του προκειμένου να ικανοποιήσει τις νοσηρές του ορέξεις, ενώ φέρεται να χρησιμοποιούσε και απειλές εναντίον τους για να μην μιλήσουν σε κανέναν. Όπως κατατέθηκε στην αστυνομία, ορισμένες πράξεις σημειώθηκαν στη βιβλιοθήκη του σχολείου, όπου είχε τοποθετηθεί υπεύθυνος.\nΠαράλληλα με τις καταγγελλόμενες πράξεις, οι διωκτικές Αρχές ερευνούν τυχόν κι άλλα περιστατικά με πρωταγωνιστή τον δάσκαλο και προς αυτήν την κατεύθυνση αναμένεται να δημοσιοποιηθούν το επόμενο διάστημα -κατόπιν εισαγγελικής διάταξης- το όνομα αλλά και φωτογραφίες του κατηγορούμενου.


Νέα Μανωλάδα: Τι σκαρφίστηκαν οι απατεώνες για να πάρουν 10.000 ευρώ από την 81χρονη στην Ηλεία\nΕίναι απίστευτα τα όσα ξεστόμισαν οι απατεώνες στο κατώφλι μιας 81χρονης γυναίκας για να της αποσπάσουν όσα με κόπο είχε φυλάξει στην άκρη για τα γεράματά της. Οι υποτιθέμενοι υπάλληλοι της ΔΕΗ, έφυγαν με το ποσό των 10.000 ευρώ το πρωί της Δευτέρας στη Ν. Μανωλάδα, ενώ το περιστατικό δεν είναι το πρώτο που συμβαίνει στην περιοχή.\nΠριν απο μερικές εβδομάδες, ένα ζευγάρι ηλικιωμένων στη Βάρδα, έχοντας απέναντι του πάλι υποτιθέμενους υπαλλήλους της ΔΕΗ, έχασε το ποσό των 2.000 ευρώ. Οι δύο δράστες με το πρόσχημα της επικινδυνότητας των εργασιών που προσποιήθηκαν πως επρόκειτο να εκτελέσουν, έπεισαν την ηλικιωμένη, να βάλει σε ένα σεντόνι και να φυλάξει τα χρήματα, τα κοσμήματά της και άλλα πολύτιμα αντικείμενα.\nΣτη συνέχεια παρακολουθώντας που άφησε το σεντόνι, το πήραν και εξαφανίστηκαν. Η 81χρονη περιέγραψε γλαφυρά τα όσα συνέβησαν το πρωί της Δευτέρας στο κατώφλι του σπιτιού της. “Ήρθαν δύο και μου λένε “είμαστε από τη ΔΕΗ και θέλουμε να σας φτιάξουμε δύο πλάκες στα φωτοβολταϊκά που έχουν χαλάσει”.\nΈμεινα έτσι, δεν ήξερα τίποτα. “Περιμένουμε το φορτηγό να τις φέρει να ανέβουμε πάνω να τις αλλάξουμε” μου είπαν. Μπήκαν μέσα να δουν τον πίνακα τον ηλεκτρολογικό και τα ρολόγια της ΔΕΗ. “Αν έχετε λεφτά να τα βγάλετε έξω” μου είπαν. Στη συνέχεια ο ένας έβγαλε ένα πενηντάευρω από την τσέπη και μου εξήγησε πως εκείνη η ασημένια λωρίδα που έχει το χαρτονόμισμα “καίγεται” και μου ζήτησε να βάλω τα χρήματα σε ένα σεντόνι βαμβακερό. Του απάντησα πως δεν έχω λεφτά και μου είπε πάλι, ότι έχω να τα βγάλω έξω γιατί δεν είναι σωστό να πάθω τέτοια μεγάλη ζημιά” εξήγησε.\n“Ο ένας με παρακολουθούσε που πήγα. Είχα κάπου 10.000 ευρώ, τα έβγαλα στο σεντόνι και τα έβαλα εκεί που έχουμε τα πουλιά. Εκείνος μετά πήγε και τα πήρε χωρίς να το καταλάβω. Είπαν έρχονται οι “πλάκες” να τις αλλάξουμε” και έφυγαν...” συμπλήρωσε η ηλικιωμένη. Εκείνο που έκαναν οι δράστες και δεν κίνησε υποψίες στην 81χρονη ήταν πως ήρθαν χωρίς κάποια κάλυψη στα χαρακτηριστικά τους, με φυσιολογική συμπεριφορά και καλοντυμένοι. “Ήταν καλοντυμένοι με τζόκει καπέλο, που είχε και φακό επάνω” είπε η 81χρονη για τους δύο απατεώνες που την έκλεψαν .\nTGBNEWS: Νέα Μανωλάδα: Τι σκαρφίστηκαν οι απατεώνες για να πάρουν 10.000 ευρώ από την 81χρονη στην Ηλεία


sine qua non - Από τα πιο καταστροφικά έτη το 2008…\nΑπό τα πιο καταστροφικά έτη το 2008…\nΚάτω από (Επικαιρότητα, Κόσμος) από sine στις 31-12-2008 και με ετικέτα 2008\nΠαρόλο που οι φυσικές καταστροφές ήταν λιγότερες συγκριτικά με το 2007, ο αριθμός των θυμάτων και το οικονομικό κόστος αυτών ήταν πολύ μεγαλύτερο. Περισσότεροι από 220.000 άνθρωποι οδηγήθηκαν στο θάνατο το 2008 εξαιτίας φυσικών καταστροφών. Το 2008 θεωρήθηκε ως ένα από τα πιο καταστροφικά χρόνια και επεσήμανε την ανάγκη για παγκόσμια κλιματική συνεργασία. Τα πιο θλιβερά γεγονότα ήταν ο κυκλώνας Ναργκίς, ο οποίος χτύπησε την Μιανμάρ το Μάιο, θανατώνοντας περισσότερους από 135.000 ανθρώπους. Τον ίδιο μήνα, ο σεισμός στο Σιτσουάν της Κίνας είχε ως αποτέλεσμα το θάνατο 70.000 ατόμων, ενώ αγνοούνται 18.000 άνθρωποι και περίπου πέντε εκατομμύρια είναι άστεγοι.\n«Η κλιματική αλλαγή έχει ήδη αρχίσει και είναι πολύ πιθανόν να οδηγήσει σε ακραίες καιρικές συνθήκες και φυσικές καταστροφές», υπογράμμισε εκπρόσωπος της μεγαλύτερης γερμανική εταιρείας αυτασφάλισης, Munich Re. Ο ίδιος συμπλήρωσε ότι «χρειάζονται αποτελεσματικά και συνδυαστικά μέτρα για το διοξείδιο του άνθρακα, ώστε να βάλουμε χαλινάρι στην κλιματική αλλαγή και οι επόμενες γενεές να μη χρειαστεί να ζήσουν υπό καιρικές συνθήκες που είναι δύσκολο να ελεγχθούν».


H xiaomi δηλώνει έτοιμη για τον εποικισμό του ΑΡΗ, με το δικό της πρότυπο σπίτι ! - News by Xiaomi Miui Hellas\nΗ OPEN Architecture σε συνεργασία με την Xiaomi παρουσίασε το δικό της πρότυπο σπίτι για τον ΑΡΗ ( MARS Case ) στο China House Vision 2018, που βρίσκεται έξω από το Εθνικό Στάδιο Bird’s Nest στο Πεκίνο.\nΟ σχεδιασμός αποτελεί μέρος μιας ετήσιας διατομεακής πλατφόρμας καινοτομίας και έρευνας, γνωστής ως House Vision , που χρησιμοποιεί ως θέμα το μελλοντικό σπίτι, για να διερευνήσει και να κατανοήσει τις αλλαγές των συνθηκών διαβίωσης και των αστικών περιβαλλόντων στο μέλλον.\nΜε το Project MARS Case , η OPEN Architecture αμφισβητεί τις συμβάσεις του χώρου διαβίωσης και προτείνει νέες δυνατότητες για το μέλλον. Το πρωτότυπο βασίζεται στο σενάριο πως η ανθρωπότητα αναγκάζεται να εγκατασταθεί στον Άρη.\nΈτσι λοιπόν χωρίς την εξάρτηση από τους φυσικούς πόρους, οι κάτοικοι θα πρέπει να μειώσουν την κατανάλωση και να έχουν μόνο τα ελάχιστα απαραίτητα που χρειάζεται για να ζήσουν. Η ανακύκλωση γίνεται μέσον επιβίωσης. Το MARS Case προσπαθεί να προβλέψει αυτή την ιδανική κατοικία, η οποία και θα πρέπει να συνδυάζει άψογα την τεχνολογία, τοv σχεδιασμό προϊόντων και την αρχιτεκτονική. Όπως γνωρίζουμε, οι οικιακές συσκευές στις τρέχουσες σειρές προϊόντων της Xiaomi, μπορούν να συνδεθούν ασύρματα, και να ελεγχθούν μέσω των έξυπνων τηλεφώνων. Το MARS Case λοιπόν, κάνει ένα βήμα πιο πέρα, για να ενσωματώσει αυτές τις ξεχωριστές ηλεκτρονικές συσκευές σε ένα συνθετικό προϊόν με το όνομα The Home.\nΤο MARS Case έγινε o χώρος ανακύκλωσης της ενέργειας και των μηδενικών αποβλήτων. Με την παραγωγή και την ανακύκλωση της θερμότητας, αλλά και της εξάτμισης ή της συμπύκνωσης και άλλων υποπροϊόντων που παράγονται από κάθε ηλεκτρονική συσκευή μέσα στον χώρο του σπιτιού, το σπίτι τροφοδοτεί με ενέργεια, αέρα, νερό και αέρα ένα ολοκληρωμένο οικοσύστημα, ελαχιστοποιώντας την κατανάλωση πόρων.\nΤο σπίτι λοιπόν που προτείνει η Xiaomi, είναι ουσιαστικά μια ελαφριά, συμπαγής μονάδα διαστάσεων 2.4 x 2.4 x 2 μέτρων, μέσα στην οποία – όπως μια βαλίτσα – όλα τα εξαρτήματα του σπιτιού και οι φουσκωμένοι χώροι μπορούν να διπλωθούν και να αποθηκευτούν για εύκολη μεταφορά.\nΟυσιαστικά είναι ένα νέο βιομηχανικό προϊόν, που είναι κατάλληλο για τις ανάγκες διαβίωσης των ανθρώπων σε όλα τα περιβάλλοντα, παντού στη γη, και πάνω απ ‘όλα, είναι ένα ιδανικό σπίτι με το οποίο θα εξερευνήσετε τις απεριόριστες δυνατότητες του μέλλοντος.\nPortal : Το Facebook θέλει να βάλει ένα μικρόφωνο και μια κάμερα στο σπίτι σας.\nΤο Facebook έχει ανακοινώσει τo Portal, μια σειρά συσκευών που σας επιτρέπουν να…\nΤελείωσαν σήμερα στην Κίνα οι αργίες λόγο εθνικής εορτής, και όπως είναι φυσικό…


Camping και περίοδος; Ο τέλειος τρόπος να τα συνδυάσεις! | Flower\nCamping και περίοδος; Ο τέλειος τρόπος να τα συνδυάσεις!\nΕίτε είναι η πρώτη είτε η εκατοστή σου φορά για camping μπορεί να σου τύχει να έρθει και η περίοδός σου μαζί! Με λίγη προετοιμασία δεν θα χρειαστεί να διστάσεις ούτε λεπτό να πάρεις το καΐκι για την παραλία των ονείρων σου.\nΕνημερώσου για το μέρος\nΠριν ξεκινήσεις υπολόγισε πόσο καιρό θα καθίσεις και μάθε: θα υπάρχει τουαλέτα; Θα υπάρχει χώρος απορριμμάτων; Θα έχει τρεχούμενο νερό, είτε πόσιμο είτε για πλύσιμο;\nΠόσο χώρα θα έχεις στην τσάντα σου;\nΕίτε περιμένεις την περίοδό σου είτε όχι οι διακοπές και τα ταξίδια επηρεάζουν τον κύκλο σου και ίσως να έρθει νωρίτερα ή αργότερα. Έτσι δεν βλάπτει να είσαι προετοιμασμένη!\nΦτιάξε ένα τσαντάκι με ό,τι χρειάζεσαι, έτσι ώστε να μην ψάχνεις ένα ένα τα πράγματά σου στο μπακ πακ. Πάρε τις Flower σερβιέτες σου σε ό,τι μέγεθος χρειάζεσαι, αντισηπτικό για τα χέρια σου, εσώρουχα, υγρά μαντηλάκια, σαπούνι και χαρτί τουαλέτας! Χρησιμοποιώντας τις Flower που είναι φτιαγμένες εξ’ολοκλήρου από 100% οργανικό βαμβάκι, ξέρεις ότι εκτός από τον εαυτό σου προστατεύεις και το περιβάλλον, γι’αυτό διάλεξε και τα υπόλοιπα προϊόντα που χρησιμοποιείς να είναι βιοδιασπώμενα.\nΠώς να πλυθείς\nΕάν δεν υπάρχει ντους μην ανησυχείς, υπάρχουν τρόποι να είσαι φρέσκια και χωρίς αυτό.\nΚαθάρισε τα χέρια σου με το αντισηπτικό υγρό ή με το φυσικό σαπούνι σου πρίν και μετά από την αλλαγή της σερβιέτας σου. Εάν δεν μπορείς να πλύνεις τα χέρια σου ξεπλύσου καλά στην θάλασσα ή στο ποτάμι!\nΕάν δεν υπάρχουν κάδοι γύρω σου φρόντισε να πάρεις όλα σου τα απορρίμματα μαζί. Κράτα μια σακούλα που ανοιγοκλείνει για να μπορείς να την έχεις όποτε την χρειαστείς. Εφόσον απολαμβάνεις το φυσικό, καθαρό τοπίο κάνε ό,τι μπορείς για να το κρατήσεις έτσι!\nΗ ζωή είναι μικρή για να μην πάς διακοπές όταν έχεις περίοδο!


21:00 Τζωρτζίνα Κώνστα «Ποιας μου πήρε τ’ όνειρο». Ένας μονόλογος βασισμένος στο έργο του Γιάννη Βούρου ΕΛΛΑΔΟΓΡΑΦΙΑ. Η ιστορία της Ελλάδας. Το χθες και το σήμερα. Το παρελθόν και το παρόν…


Ο δημιουργός της σειράς La casa de papel αποκαλύπτει γιατί έπρεπε να "σκοτώσουν" το Berlin πρόωρα | Gpop.gr\nΟ δημιουργός της σειράς La casa de papel αποκαλύπτει γιατί έπρεπε να “σκοτώσουν” το Berlin πρόωρα\nΛίγες επιτυχίες ήταν τόσο ηχηρές όσο το La Casa de Papel. Η ισπανική που δημιουργήθηκε από την Álex Pina για το Antena 3 κατέληξε να βρει στο Netflix το μέρος που σίγουρα θα εκραγεί και θα γίνει παγκόσμιο φαινόμενο .\nΜεταξύ των πιο χαρισματικών χαρακτήρων της σειράς από την αρχή ήταν, ο Berlin που ενσάρκωνε ο ηθοποιός Pedro Alonso. Ποιος έβαλε τον εαυτό του στα χέρια ενός ηγέτη τόσο αγαπητό αλλά και μισητό από το κοινό.\nΈτσι εξέπληξε τα εκατομμύρια των θεατών όταν τον «θυσίασαν» στο τέλος της 2ης σεζόν, μια απόφαση που μέχρι τώρα πολλοί ζητούν.\nΩστόσο, δύο σεζόν αργότερα, ο λόγος για τον οποίο αποφάσισαν να «σκοτώσουν» το εμβληματικό Berlin θα μπορούσε τελικά να αποκαλυφθεί, παρά το ότι συνέχισε να επηρεάζει την πλοκή.\nΤο La Casa de Papel είναι γνωστό ότι ήταν ένα από τα μεγαλύτερα φαινόμενα στην Ισπανία και το Netflix, αν και προτού έρθει στην πλατφόρμα φαινόταν καταδικασμένο σε αποτυχία.\nΟ Berlin τράβηξε την προσοχή του κόσμου για τον κυνισμό του, τον εγωκεντρικό του χαρακτήρα και τον ιδιαίτερο τρόπο εξήγησης των γεγονότων.\nΩστόσο, ο θάνατος του Berlin, αδερφό του Professor και εγκέφαλου της συμμορίας, άφησε χιλιάδες άφωνους.\nΜε αυτόν τον τρόπο, ο δημιουργός της σειράς ισχυρίστηκε πρόσφατα ότι υπήρχαν εξωτερικές πιέσεις που τον απαιτούσαν να αλλάξει το αρχικό σενάριο, καθώς δεν ήταν άνετοι με τον ρόλο που έπαιξε ο Pedro Alonso.\n«Αυτός ο χαρακτήρας δεν ταιριάζει στις εποχές μας. Πρέπει να τον απομακρύνεις από τη σειρά”, λέει ο συγγραφέας, ο οποίος του είπε ένα επιρροή άτομο, στο οποίο απάντησε ότι δεν είχε καμία πρόθεση να το κάνει. «Είναι μισογυνιστής, ναρκισσιστής και ψυχοπαθής με πολλούς διαφορετικούς τρόπους», συνέχισε.\nΗ συζήτηση έγινε αποφασιστική για το μέλλον του χαρακτήρα.\nΤέλος, όπως θα γνωρίζουν όλοι, το Berlin «εξαλείφθηκε», ωστόσο, η παρουσία του συνεχίστηκε, καθώς η παρουσία και η αναφορά του στην ιστορία ήταν το κλειδί.\nLa Casa De Papel: Αυτή είναι η πιθανή ημερομηνία…\nÁlex Pina για La Casa De Papel και κορωνοϊό: «Μπορώ…\nLa Casa de Papel: Η πρόταση για guest σε πασίγνωστο…\nDarko Peric: Ο Helsinki αποκαλύπτει τον παίκτη της…\n"La Casa de Papel: Το φαινόμενο": Ένα ντοκιμαντέρ…\nPrevious Post: MASTERCLASS στο ImProva από τον Βασίλη Μαζωμένο & τη Μαριάννα Κοντούλη\nNext Post: Η Δική σου Ιστορία: Καλλιτέχνες παροτρύνουν τα θύματα ενδοοικογενειακής βίας να μιλήσουν


Από τον Τράβις Παρίγια • 18 Ιουλίου 2019\nΗ βιομηχανία πετρελαίου και φυσικού αερίου διαθέτει τεχνολογία αιχμής όσον αφορά τις διαδικασίες γεώτρησης για πετρέλαιο, αλλά όταν πρόκειται για τιμολόγηση και προγραμματισμό πληρώματος και εξοπλισμού, η τεχνολογία είναι μάλλον βασική. Εκτός από την απαρχαιωμένη τεχνολογία για εργασίες διαχείρισης, η βιομηχανία πετρελαίου και φυσικού αερίου αντιμετωπίζει προκλήσεις εργασίας σε μη συνδεδεμένα περιβάλλοντα και πολύπλοκη τιμολόγηση των προϊόντων και υπηρεσιών τους.\nΛαμβάνοντας υπόψη αυτές τις προκλήσεις, η καινοτομία τεχνητής νοημοσύνης (AI) δεν είναι η πρώτη σκέψη για τη βιομηχανία πετρελαίου και φυσικού αερίου. Παρόλο που η AI δεν είναι γενικά παρούσα σε αυτήν την αγορά, ο κλάδος είναι πρόθυμος να εφαρμόσει το είδος της τεχνολογίας που απαιτείται για να βοηθήσει τις εταιρείες να μειώσουν το κόστος ενώ παράλληλα να ενισχύσουν την αποδοτικότητα. Η έκθεση Αγορές και Αγορές εκτιμά ότι η ΑΙ της βιομηχανίας πετρελαίου και φυσικού αερίου θα φθάσει τα 2,85 δισεκατομμύρια δολάρια μέχρι το 2022. Σε ό, τι αφορά τον σχεδιασμό και την πρόβλεψη της τοπογραφίας και της διαχείρισης εγκαταστάσεων, η AI έχει τη δυνατότητα να ενισχύσει το πετρέλαιο και το φυσικό αέριο Δεν βιώσαμε ακόμα.\nΥπάρχει μια προκαταρκτική αντίληψη για τους καταναλωτές ότι το AI αναφέρεται σε πραγματικά ρομπότ ή σε αυτόνομα συστήματα που είναι σε θέση να λαμβάνουν αποφάσεις από μόνο του. Λόγω αυτών των αντιλήψεων, οι ηγέτες επιχειρήσεων και οι ομάδες μάρκετινγκ είναι προσεκτικοί για να μιλήσουν για τα προϊόντα AI τους. Στην πραγματικότητα, το AI είναι ελαφρώς πιο κατανοητό. Το AI είναι χρήσιμο για την πραγματοποίηση προβλέψεων και αλγορίθμων ανάλυσης καθώς και για διαδικασίες εφαρμογής που επιτρέπουν την εφαρμογή αυτών των αλγορίθμων.\nΤο AI είναι πραγματικά συνώνυμο με ένα πράγμα: δεδομένα. Οι περισσότερες εταιρείες πετρελαίου και φυσικού αερίου διαθέτουν άφθονα δεδομένα μέσω των μηχανών και των αισθητήρων τους, ωστόσο, δεν χρησιμοποιούν τα δεδομένα αυτά αποτελεσματικά για να τα βοηθήσουν σε πράγματα όπως ο προγραμματισμός. Εκτός από τα πολλά δεδομένα, τα πιο ιστορικά δεδομένα που συλλέγονται σημαίνουν τις πιο ακριβείς προβλέψεις σχετικά με τις μελλοντικές πρακτικές που θα μπορούσαν να χρησιμοποιηθούν, ειδικά εάν ενσωματώνονται στο λογισμικό AI. Οι αλγόριθμοι AI μπορούν να χρησιμοποιήσουν αυτά τα δεδομένα και να εξελιχθούν τόσο πολύ ώστε να μπορούν να εκπαιδεύονται για την υψηλότερη δυνατή ακρίβεια όταν υποθέτουν την καλύτερη αξία.\nΌταν εξετάζουμε συγκεκριμένα τη βιομηχανία πετρελαίου και φυσικού αερίου, υπάρχουν ορισμένοι πρακτικοί τρόποι με τους οποίους μπορεί να εφαρμοστεί η ΑΠ και γιατί είναι απαραίτητη.\nΑναφορά μονάδων - Η βιομηχανία πετρελαίου και φυσικού αερίου χρησιμοποιεί την παραπομπή για τις περισσότερες επιχειρήσεις, αλλά η εκτέλεση όλων των παραπομπών με το χέρι μπορεί να οδηγήσει σε ανθρώπινο λάθος και διαρροή εσόδων. Για να αποφευχθεί αυτό, η AI πρέπει να έχει τη δυνατότητα εύκολης πρόσβασης στα δεδομένα αυτά, έτσι ώστε κάθε στόχος τιμολόγησης να είναι ενημερωμένος και ακριβής. Τα δεδομένα μπορούν να αναφέρονται σε οτιδήποτε, από τα ιστορικά ποσοστά νίκης μέχρι το ιστορικό εισαγωγικών τιμών και τις επιπτώσεις της αυτόματης τιμολόγησης στα αποσπάσματα, όπως οι υψηλότερες τιμές για επικίνδυνα περιβάλλοντα.\nΜονάδες διαχείρισης περιουσιακών στοιχείων - Τα προγράμματα AI έχουν τη δυνατότητα να προβλέπουν πράγματα όπως αποτυχία εξοπλισμού. Όπως τρελός ακούγεται, είναι μια θετική, ανεκτίμητη επίδραση για μια εταιρεία. Η χρήση των δεδομένων που συλλέγονται με την πάροδο του χρόνου για να δούμε τους μέσους όρους και τις καμπύλες επιτρέπει στο λογισμικό να προβλέψει εάν και πότε η αποτυχία είναι πιθανό να συμβεί. Αυτό επιτρέπει στις ομάδες να είναι ενεργές με τα έργα και τον εξοπλισμό, φροντίζοντας να παρέμβουν πριν συμβεί η αποτυχία που εξοικονομεί χρόνο, πόρους, φήμη και, το σημαντικότερο, κρατά όλους ασφαλείς.\nΠρογραμματισμός - Όταν προγραμματίζετε το προσωπικό και τον εξοπλισμό, οι λευκοί πίνακες και τα ημερολόγια χαρτιού είναι οι τρόποι του παρελθόντος. Η χρήση χαρτιού με βάση τις λειτουργίες είναι ένας αναποτελεσματικός τρόπος διαχείρισης των πληρωμάτων και των πόρων που χρειάζονται. Αντ 'αυτού, η χρήση δεδομένων με την πάροδο του χρόνου λαμβάνει υπόψη τα πρότυπα εργασίας και τις θέσεις εργασίας έτσι ώστε οι επιχειρήσεις να μπορούν να προγραμματίζουν αυτόματα τον κατάλληλο εξοπλισμό και τους ανθρώπους στις σωστές θέσεις εργασίας.\nΥπάρχουν διαφορετικές χρήσεις και εφαρμογές των εφαρμογών AI και των λογισμικών υπηρεσίας πεδίου, αλλά αρχίζουν να υπάρχουν, αλλά υπάρχουν ακόμα πολλές διαφορετικές χρήσεις που δεν έχουν ανακαλυφθεί ακόμη. Οι ηγέτες της βιομηχανίας διαθέτουν τους προϋπολογισμούς και τα διαθέσιμα ταλέντα για την επιτυχή υλοποίηση των εφαρμογών ΑΠ και εκείνοι που κατευθύνουν την πρωτοβουλία AI έχουν ήδη πολλά οφέλη. Καθώς η AI αναπτύσσεται περισσότερο, η βιομηχανία πετρελαίου και φυσικού αερίου πρέπει να επωφεληθεί από την επέκταση, καθώς το AI θα μπορούσε ενδεχομένως να οδηγήσει στην επόμενη επανάσταση της παραγωγικότητας.\nΟ Travis Parigi είναι ο Ιδρυτής και Διευθύνων Σύμβουλος της LiquidFrameworks. Ο Travis επικεντρώνεται στην αναπτυσσόμενη πλατφόρμα λογισμικού του LiquidFrameworks και ευαισθητοποιώντας τα οφέλη του στους πελάτες. Παίζει ενεργό ρόλο στην τεχνολογία, την αρχιτεκτονική και το γενικό όραμα των προϊόντων της εταιρείας. Πριν από την LiquidFrameworks, ο Travis ήταν ιδρυτικό μέλος και υπηρέτησε ως ανώτερος διευθυντής δέσμευσης για την Emerging, Inc., μια εταιρεία επαγγελματικών υπηρεσιών ηλεκτρονικού επιχειρείν που χρηματοδοτήθηκε από την Austin Ventures και την Benchmark Capital με γραφεία σε όλες τις ΗΠΑ.


Ιωαννίδης: Οι εμβολιασμένοι θα μολύνουν τους ανεμβολίαστους\nΤάχθηκε, επίσης, κατά της υποχρεωτικότητας στους εμβολιασμούς.\nΓια την επιδημιολογική κατάσταση της χώρας μίλησε ο καθηγητής επιδημιολογίας, Γιάννης Ιωαννίδης.\nΣυγκεκριμένα, δήλωσε στο MEGA πως «υπάρχει ένα ενεργό επιδημικό κύμα το οποίο δεν θα σταματήσει σύντομα. Πολύ απίθανο να σταματήσει μέσα στον επόμενο μήνα», ενώ σημείωσε ότι μέχρι την επόμενη άνοιξη «θα φτάσουμε και ίσως ξεπεράσουμε τους 20.000 νεκρούς» από την πανδημία του κορονοϊού.\nΣτη συνέχεια ανάφερε πως «υπάρχει ακόμα η δυναμική του επιδημικού κύματος. Μπορούμε να το αποτρέψουμε αν το αντιμετωπίσουμε σοβαρά, με ηπιότητα, κοινωνική συναίνεση και με μέτρα που θα αποφύγουν τα lockdowns τα οποία ήταν καταστροφικά». Παράλληλα, δεν συμφώνησε με την λύση των lockdowns, την οποία χαρακτήρισε ακραία και αντ’ αυτού ζήτησε τη λήψη «ήπιων και στοχευμένων μέτρων» που δεν θα διαταράσσουν την κοινωνική ζωή. «Να συνεχίσουμε να ζούμε λογικά μέχρι το επιδημικό κύμα να δαμαστεί».\nΌπως ανέφερε, το 1/3 των ελλήνων έχει μολυνθεί από τον κορονοϊό. «Το 55% έχει κάνει το εμβόλιο. Οι περισσότεροι από αυτούς έχουν καλή κάλυψη. Όχι όλοι. Οι ανοσοκατασταλμένοι συμπολίτες μας δεν αναπτύσσουν καλή κάλυψη στο εμβόλιο».\nΜάλιστα, σε σχετική ερώτηση με την τρίτη δόση εμβολιασμού εκείνος απάντησε πως αυτό αποτελεί «ερώτημα που θα έπρεπε να έχει απαντηθεί με αυστηρές και ελεγχόμενες μελέτες». «Αυτή τι στιγμή ένα πολύ μεγάλο πληθυσμό ανά τον κόσμο, ευάλωτοι, δεν έχουν εμβολιασθεί σε φτωχές χώρες. Η πανδημία ανατροφοδοτείται από αυτόν τον πληθυσμό. Αν δεν την ελέγξουμε σε παγκόσμιο επίπεδο. Άρα υπάρχει προτεραιότητα να εμβολιαστεί το ευπαθές κομμάτι του πληθυσμού σε παγκόσμιο επίπεδο, παρά να δώσουμε προτεραιότητα στην τρίτη δόση», πρόσθεσε.\nΑναφορικά με τον εμβολιασμό στην Ελλάδα, δήλωσε ότι «αν είχαμε καλύτερη κάλυψη σε ηλικιωμένους και ευπαθείς, ο ημερήσιος αριθμός των θανάτων θα ήταν πολύ μικρότερος. Η Ελλάδα βρίσκεται στην κορυφή της θνησιμότητας. Έχουμε περιθώρια να βελτιώσουμε τις επιδόσεις μας».\n«Είναι η σωστή κίνηση να εμβολιάζεται κάποιος που εργάζεται σε υπηρεσίες υγείας. Ωστόσο οι άνθρωποι αυτοί έχουν επιχειρήματα. Είναι λάθος να τους διώξουμε από το σύστημα υγείας. Εάν χάσουμε ένα 20-30% θα βρεθούμε ακόμα σε πιο δύσκολη θέση», τόνισε.\nΣτη συνέχεια σημείωσε ότι «Το εμβόλιο δεν είναι πανάκεια για την διάδοση και τον περιορισμό της διάδοσης του επιδημικού κύματος. Ενώ διατηρεί πολύ καλή αποτελεσματικότητα για ζητήματα διασωλήνωσης, νοσηλείας και θανάτου, η αποτελεσματικότητα στο να περιορίζει την μεταδοτικότητα είναι περιορισμένη. Το εμβόλιο από μόνο του δεν θα σταματήσει το επιδημικό κύμα» πρόσθεσε. «Είμαστε υπέρ του εμβολιασμού, ειδικά σε ευπαθή άτομα, αλλά δεν εφησυχαζόμαστε ότι δεν θα κολλήσουμε εμείς ή κάποιον άλλον, όταν υπάρχει ένα πολύ ενεργό επιδημικό κύμα».\nΤέλος, αναφέρθηκε και στον εμβολιασμό των ανηλίκων, για τον οποίο δήλωσε ότι είναι εξαιρετικά μικρός ο κίνδυνος του κορονοϊού για τα παιδιά. «Όπως και ο κίνδυνος από το εμβόλιο είναι εξαιρετικά μικρός» δήλωσε, χαρακτηρίζοντας «προσωπική απόφαση» των γονιών ή των πολύ νέων ανθρώπων τι πρέπει να κάνουν.\nΣταθερά αυξητικός ο ρυθμός των κρουσμάτων παγκοσμίως-Πως προχωρούν οι εμβολιασμοί


Πάρε μαγειρική σόδα ανακάτεψε τη με το φρούτο που τρώμε όλοι και τρίψε τα στα δόντια σου! Θα πάθεις πλάκα... - ΕΞΥΠΝΑ ΜΥΣΤΙΚΑ - Youweekly\nΑκόμη να το δοκιμάσετε;\nΠάρε και εσύ μαγειρική σόδα ανακάτεψε τη με το φρούτο που τρώμε όλοι και έχουμε στο σπίτι μας και τρίψε τα στα δόντια σου. Θα πάθεις πλάκα με το αποτέλεσμα.\nΣυγκεκριμένα θα δεις μεγάλη αλλαγή στο χρώμα τους. Είναι ο πιο φυσικός τρόπος για να λευκάνεις τα δόντια σου μόνος σου.\nΜαγειρική σόδα στο πρόσωπο σου έχεις δοκιμάσει; Με το αποτέλεσμα που θα έχεις στα μάτια σου θα «παγώσεις».\nΤο κόλπο που δεν αποκαλύπτουν οι γιατροί θα στο πούμε εμείς εδώ στο Youweekly.gr! Ρίξε μαγειρική σόδα στην μπανιέρα του σπιτιού σου και μπες μέσα, θα σου κάνει καλό!\nΕάν έχεις ψάξει ποτέ για φυσικές θεραπείες, ή έχεις ακούσει κάποιες συμβουλές υγείας από τη γιαγιά σας, πιθανότατα να έχεις μάθει ότι η μαγειρική σόδα είναι ένα πολύ δημοφιλές συστατικό.\nΑπό παλαιά κόλπα μέχρι και σύγχρονες εφαρμογές, η μαγειρική σόδα ή αλλιώς όξινο ανθρακικό νάτριο, χρησιμοποιείται και έχει θαυματουργές χρήσεις.\nΜούλιασμα στο μπάνιο\nΈνα μπάνιο με μαγειρικής σόδα μπορεί να βοηθήσει στην αλκαλοποίηση και αποτοξίνωση του δέρματός σας και σε άλλες περιοχές του σώματός σας που δεν δίνετε ιδιαίτερη προσοχή. Μπορείτε να ρίξετε περίπου 5 κουταλιές μαγειρική σόδα στην γεμάτη με νερό μπανιέρα σας και να απολαύσετε ένα αποτοξινωτικό μπάνιο.\nΤέλος, δώστε μεγάλη προσοχή! Αυτά είναι τα 4 αντικείμενα στο σπίτι σου που δεν πρέπει να έρθουν ποτέ σε επαφή με την μαγειρική σόδα!


«Αυτό θα προσπαθήσουμε κόντρα στην Λιόν» | Goal News Cy\nGOAL«Αυτό θα προσπαθήσουμε κόντρα στην Λιόν»\n«Αυτό θα προσπαθήσουμε κόντρα στην Λιόν»\nΣτον Active και στην εκπομπή «Τα λέμε όλα» μίλησε ο εκπρόσωπος Τύπου του Απόλλωνα, Φανούριος Κωνσταντίνου.\nΓια τη νίκη επί της Αλκής (διαβάστε εδώ): «Η ομάδα ήταν πάρα πολύ καλή. Σίγουρα δεν φτάσαμε στο ανώτατο σημείο απόδοσης, όπως μπορούμε. Βάλαμε δύσκολα στον εαυτό μας, όπως όταν σκοράρεις τέσσερεις γκολ, τότε βλέπεις ότι η ομάδα βελτιώνεται. Θέλουμε να πλησιάσουμε την κορυφή, δεν έχουν κάτι άλλο στο μυαλό μας πέραν από την πρώτη θέση. Περάσαμε πολλές φορές από την πρώτη θέση και δεν πήραμε το πρωτάθλημα. Είμαστε πάρα πολύ ευχαριστημένοι από την ομάδα, και περάσαμε από μια δύσκολη έδρα και προχωράμε».\nΔιαβάστε επίσης: Όταν το άλλαξε έγινε πιο εύκολο\nΓια το ταξίδι στην Γαλλία: «Έχουμε ένα δύσκολο παιχνίδι, με έναν αντίπαλο ο οποίος φιλοδοξεί στην κατάκτηση του τίτλου. Εμείς θα προσπαθήσουμε να μην χαλάσουμε την εικόνα που χτίσαμε στον όμιλο, και θα πάμε εκεί με άγνοια κινδύνου και αυτοπεποίθηση. Πάμε εκεί χωρίς να χάσουμε τίποτα, είναι πολλά τα ωφέλει για την ομάδα μας και θα μετρήσουμε δυνάμεις ακλουθώντας τον γρήγορο ρυθμό του αγώνα. Θα έχουμε μαζί μας σχεδόν 500 άτομα, ο οποίος είναι αρκετά ικανοποιητικός αφού είναι ακριβό ταξίδι και δεν υπάρχουν απευθείας πτήσεις».\nΔιαβάστε επίσης: Με αυτούς πάει Γαλλία ο Απόλλων\nΓια το στατιστικό ότι από τα 22 γκολ του Απόλλωνα, τα πέτυχαν 9 διαφορετικοί ποδοσφαιριστές: «Είμαστε με τρία παιχνίδι λιγότερα. Η ομάδα δείχνει ότι παίρνει από όλους τους ποδοσφαιριστές και ελπίζουμε να συνεχιστεί αυτή η πολυφωνία στο σκοράρισμα. Αυτό που μας ικανοποιεί είναι ο τρόπος ανάπτυξης και ο τρόπος που επιτίθεται. Ο τρόπος παιχνιδιού της ομάδας είναι πάρα πολύ ελκυστικός. Ο Σωφρόνης είναι εξαιρετικός προπονητής με απαιτήσεις και κρατά σε εγρήγορση όλο το ποδοσφαιρικό τμήμα».


Τα πάντα για Elephone S7 - Digital Life!\nΜε έκπτωση έως και 40$ το Elephone S7, για την ημέρα της γυναίκας!\nby Δημήτρης Σκιάννης Διαθέσιμο είναι με έκπτωση έως και 40$ το γνωστό Elephone S7, ένα από τα αξιόλογα μοντέλα της κινεζικής εταιρίας, με αφορμή την ημέρα της γυναίκας, στις 8 Μαρτίου. Για λίγα, ακόμη, 24ωρα, η συσκευή της εταιρείας βρίσκεται έως και στα $179, χάρη στο σχετικό promo που "τρέχει" την περίοδο αυτή. Μπορείτε να το αποκτήσετε στην […] 7 Μαρτίου 2017 at 08:21 μμ\nby Γιάννης Νικολάου Δεν ξέρουμε αν θέλει να τρολάρει τη Samsung ή έχει άλλους λόγους να το κάνει, πάντως η Elephone αποφάσισε να κυκλοφορήσει ένα smartphone με προστασία από τις εκρήξεις. Το Elephone S7 μοιάζει η αλήθεια αρκετά με ένα Galaxy S7 (όχι με Note 7 ευτυχώς) και διαθέτει σύμφωνα με την κατασκευάστρια από την Κίνα τριπλή προστασία […] 29 Οκτωβρίου 2016 at 09:06 πμ\nΠροσοχή! Το εναλλακτικό store APKPure ειναι γεμάτο malware! 1:43 μμ\nSony Xperia 1 III & Sony Xperia 5 III: Με camera features από άλλο πλανήτη! 12:09 μμ


Ως άξιος συνεχιστής μιας πεζογραφικής παράδοσης που ξεκινά από τον Αλέξανδρο Παπαδιαμάντη και φτάνει ως τον Δημήτρη Χατζή και τον Γιώργο Ιωάννου, στην οποία παράδοση η αίσθηση και η έννοια του γηγενούς, της μητέρας πατρίδας, αποτελούν τον πυρήνα της ποιητικής τους, ο Μηλιώνης αντέταξε ως διαρκέστερο πυρήνα των μυθοπλασιών του την περιοχή της Ηπείρου. Εκεί έστησε το τοπίο της προσωπικής του μυθολογίας. Θρύλοι, ακούσματα δικά του, εικόνες από δημοτικά τραγούδια, παραμύθια, αναμνήσεις που διαπλέουν τον παρελθόντα και παρόντα χρόνο, υπήρξε η πρωταρχική του ύλη. Ο μετρημένος, βασανισμένος, ασκητικός μικρόκοσμος της Ηπείρου, έγινε μέσω της λογοτεχνικής του αναπαράστασης, ο κόσμος της δημιουργικής φαντασίας που τον έκαναν στη συνέχεια αγαπητικά δικό τους οι αναγνώστες του. Αυτός ο λογοτεχνικός χώρος έγινε, βιβλίο το βιβλίο, το πεδίο της νοσταλγικής του καταφυγής, της κάθαρσης από τη φθορά του αστικού βίου, της λύτρωσης από τον ισοπεδωτικό και απρόσωπο ρυθμό της ζωής στην πόλη. Ακόμα κι όταν δεν κατονομάζεται γεωγραφικά, υπονοείται καθαρά από την υποβλητική περιγραφή του αδρού, ορεινού τοπίου και των αρχέγονων σχέσεων των ανθρώπων. Από την ελεγειακή ψυχική διάθεση όσων έζησαν εκεί σε συνθήκες άκρως λιτοδίαιτες, αλλά πλούσιες ως προς την εσωτερική ζωή», σημειώνει ο κριτικός λογοτεχνίας, γραμματολόγος, δοκιμιογράφος, και μεταφραστής Αλέξης Ζήρας, όπως μεταδίδει το ΑΠΕ-ΜΠΕ.


Αρχική Τrip Ideas Ταξίδι στην Ταϊλάνδη: Ανακαλύπτουμε τα διαφορετικά «πρόσωπά» της!\nΣτο μεγαλύτερο και διασημότερο νησί της Ταϊλάνδης, το Πουκέτ\nΗ Ταϊλάνδη μπορεί να σας τις εξασφαλίσει ό,τι είδους ταξίδι και αν αναζητάτε! Γιατί τα έχει όλα… αλλά όχι όλα µαζί. Και ευτυχώς… γιατί έτσι µπορεί να υπερηφανεύεται για τις αντιθέσεις της και τις διαφορετικές εικόνες που προσφέρει! Βρήκαµε τα 5 «πρόσωπά» της και σας προ(σ)καλούµε να ζήσετε αντίστοιχες ξεχωριστές εµπειρίες… που θα αποκαλύψουν µπροστά στα µάτια σας κόσµους µαγικούς!\nΗ Ταϊλάνδη ξεχωρίζει ανάµεσα σε τόσους ανάλογης εξωτικής οµορφιάς προορισµούς και είναι διαχρονικά στις top επιλογές για τους Έλληνες ταξιδιώτες. Το εύλογο ερώτηµα λοιπόν είναι… γιατί η Ταϊλάνδη; Η φήµη της ως «εξωτικού» παραδείσου την καθιστά ούτως ή άλλως ελκυστική αλλά έχει να προσφέρει πολύ περισσότερα…\nΒγείτε για τα ψώνια σας με… βάρκα στην πλωτή αγορά\nΑρχικά είναι η τέλεια καλοκαιρινή απόδραση για τον… χειµώνα, καθώς θα κάνετε µοναδικές διακοπές όταν την ίδια στιγµή στην Ελλάδα οι θερµοκρασίες δεν είναι και τόσο… φιλικές. Σηµαντικότερο όµως ακόµα και απ’ αυτό είναι ότι πρόκειται για µια χώρα πάµφθηνη, χωρίς παράλληλα να κάνει καµία «έκπτωση» στο άψογο service που προσφέρει! Στην Ταϊλάνδη θα περάσετε σαν βασιλιάδες µε τα ίδια χρήµατα που στα περισσότερα µέρη του κόσµου θα εξασφαλίζατε απλώς τα βασικά!\nΣτον δηµοφιλή αυτό προορισµό θα ζήσετε τις διακοπές των ονείρων σας γιατί εκτός των παραπάνω η Ταϊλάνδη υπερηφανεύεται για τις αντιθέσεις της, τις διαφορετικές εικόνες και εµπειρίες και για τα πολλά πρόσωπά της, µε το καθένα να έχει κάτι τελείως ξεχωριστό να αποκαλύψει!\n1. Η σύγχρονη & θορυβώδης Ταϊλάνδη: Μπανγκόκ\nΗ επιβλητική εικόνα της Μπανγκόκ σε πανοραμικό πλάνο\nΗ θορυβώδης Μπανγκόκ, χαοτική, πολύχρωµη και… πάµφθηνη, θυµίζει ένα φαντασµαγορικό λούνα παρκ και δεν είναι τυχαία ανάµεσα στους δηµοφιλέστερους τουριστικούς προορισµούς στον κόσµο… Από ουρανοξύστες και πλωτές αγορές µέχρι τους περίφηµους βουδιστικούς ναούς και τα ανάκτορα και από τη γαστρονοµία και τα πολυτελή ξενοδοχειακά συγκροτήµατα µέχρι τις «κακόφηµες» συνοικίες της, η «Πόλη των Αγγέλων» (όπως µεταφράζεται το όνοµα της στα ταϊλανδέζικα) εντυπωσιάζει και υπόσχεται µια εµπειρία από αυτές που είναι once in a lifetime!\nΣτο travelstyle.gr σας αποκαλύπτουμε πώς να ζήσετε το ταξίδι στην Μπανγκοκ… like a local!\n2. Η εξωτική & ρομαντική Ταϊλάνδη: Νησιωτικό σύμπλεγμα\nΕίστε ερωτευµένος ή µόλις παντρευτήκατε…; Ο ιδανικός προορισµός για γαµήλιο ταξίδι είναι κάποιο από τα νησιά της Ταϊλάνδης, µε τα ηνία να κρατάει το φηµισµένο Πουκέτ (το µεγαλύτερο νησί της χώρας). Κλισέ; Ναι, είναι. Παράλληλα όµως είναι γεγονός και καθόλου τυχαία… Μπορεί η Μπανγκόκ να έχει τραβήξει τα φώτα µε τους ξέφρενους ρυθµούς της, τις πολλές επιλογές και φυσικά τις εξαιρετικά χαµηλές τιµές αλλά τα νησιά της Ταϊλάνδης είναι και θα παραµείνουν όπως όλα δείχνουν σταθερή αξία! Μπορεί κάποια από αυτά, όπως το Πουκέτ, το Κο Σαµούι και το Κράµπι, να είναι ανάµεσα στους πιο δηµοφιλείς εξωτικούς προορισµούς του κόσµου αλλά η Ταϊλάνδη διαθέτει συνολική ακτογραµµή 8.000 χιλιοµέτρων (!) προς… εξερεύνηση!\nΠανέµορφες τροπικές παραλίες, χρυσές αµµουδιές, ήλιος, καταγάλανα νερά, cocktails, πολυτελή παραθαλάσσια θέρετρα, κοσµοπολίτικο στυλ, χαλαροί ρυθµοί και λογιών λογιών δραστηριότητες (καταδύσεις, snokerling, windsurfing, ιστιοπλοΐα κ.ά.)… το θαυµαστό µε τα νησιά της Ταϊλάνδης είναι ότι συνδυάζουν τα παραπάνω µε µια άγρια πλευρά γεµάτη φυσικές οµορφιές, όπως αυτές της ενδοχώρας µε δασώδεις λόφους, βουνά και απόκρηµνους βράχους!\nΗ ακτογραµµή της Ταϊλάνδης εκτείνεται τόσο στον οµώνυµο Κόλπο -µε σήµα κατατεθέν το διάσηµο νησί Κο Σαµούι- όσο και στη θάλασσα του Ανταµάν, όπου εκεί εκτός από το ξακουστό Πουκέτ βρίσκεται και το επίσης φηµισµένο Κράµπι.\nΣτον Κόλπο της Ταϊλάνδης, το νησί Kο Σαµέτ όπως και το Τσανγκ ξεχωρίζουν για την απλότητα, την ηρεµία αλλά και την πληθώρα δραστηριοτήτων που προσφέρουν. Το νησί Κο Τάο είναι περισσότερο δηµοφιλές για οικογένειες µε φυσικές οµορφιές, πανέµορφες ακτές, ήρεµα τοπία και αµµώδεις παραλίες ενώ είναι φηµισµένο ως ένας από τους καλύτερους προορισµούς της νοτιοανατολικής Ασίας για καταδύσεις! Ιδιαιτέρως γραφικές είναι και οι ακτές του Κο Παν Νγκαν και Κο Σαµούι. Αυτά πάνω κάτω συµβαίνουν στον κόλπο της Ταϊλάνδης όταν από την άλλη πλευρά… στις ακτές της θάλασσας Ανταµάν θα βρείτε τα νησιά της επαρχίας Κράµπι και το Πουκέτ που ενδείκνυνται για κάθε είδους διακοπές από χαλάρωση και ηλιοθεραπεία, µέχρι καγιάκ και πεζοπορίες!\nΤο πιο αντιπροσωπευτικό στοιχείο της ακτογραµµής του Κράµπι είναι τα βράχια από ασβεστόλιθο µε την άφθονη βλάστηση. Από εκεί θα δείτε τα οµορφότερα ηλιοβασιλέµατα… ενώ υπάρχει ευκαιρία για λογιών λογιών εκδροµές. Ο κόλπος του Φανγκ Νγκα είναι επίσης ενδιαφέρων προορισµός και από το 1981 αποτελεί προστατευόµενο τµήµα λόγω των σπηλαίων και των αρχαιολογικών χώρων, κατακτώντας έτσι µια θέση στα πιο δηµοφιλή και πολυφωτογραφηµένα µέρη της χώρας! Μια στάση και στο νησί Κο Ταπού, το γνωστό ως «νησί του James Bond», για ξενάγηση µε καγιάκ µέσα από σπηλιές και φιόρδ που φτάνουν στη ζούγκλα, είναι επίσης εξαιρετικά ενδιαφέρουσα, ενώ το all time classic Πουκέτ θα σας εντυπωσιάσει µε τις πανέµορφες παραλίες του! Το Πουκέτ ξεχωρίζει επίσης για τα πολλά και θαυµαστά αξιοθέατα, από γαλάζιες λιµνοθάλασσες και… ροζ ηλιοβασιλέµατα µέχρι βουδιστές µοναχούς. Στη νότια ακτή του θα βρείτε τις δηµοφιλέστερες παραλίες ενώ η βόρεια είναι πιο ήσυχη.\n3. Η πνευματική & θεραπευτική\nMeditation Retreats… Ταξίδι στην ευεξία και τον βουδιστικό διαλογισμό!\nΟ διαλογισμός στη βουδιστική Ταϊλάνδη κατέχει εξέχουσα θέση\nΟ διαλογισµός στη βουδιστική Ταϊλάνδη κατέχει εξέχουσα θέση. Δεν είναι άλλωστε τυχαίο ότι συνεχώς επισκέπτονται τη χώρα τουρίστες για τον σκοπό αυτό, µε τους περισσότερους να ακολουθούν από απλά εισαγωγικά µαθήµατα µέχρι ολοκληρωµένα πολυήµερα σεµινάρια -στην αγγλική γλώσσα- αναζητώντας την ηρεµία του µυαλού, την περισυλλογή και σε συνέχεια τη βελτίωση του εαυτού τους. Ο διαλογισµός γίνεται σε πάρα πολλά σηµεία στη χώρα στα οµώνυµα κέντρα ή σε ναούς, ακόµα και µέσα στο δάσος ή σε παραλίες και πρόκειται για µια εξάσκηση της σκέψης και του µυαλού προκειµένου το άτοµο να κινηθεί από τον εγωκεντρισµό σε πράγµατα ευρύτερου ενδιαφέροντος, πέραν του εαυτού.\nΌσοι επισκέπτονται τη χώρα µε αυτόν τον σκοπό µιλούν για µια πρόκληση του ίδιου του εαυτού, µακριά από την comfort zone, σε µια πορεία νέας και ανεξερεύνητης προσπάθειας νοητικής επικράτησης. Αυτές τις συνεδρίες -µε πολλά από τα προγράµµατα να απευθύνονται σε γυναίκες- θα τις βρείτε παντού στη χώρα, από το ορεινό τροπικό δάσος του Τσιανγκ Μάι µέχρι τις αποµονωµένες παραλίες στο νησί Κο Σαµούι. Η τοποθεσία άλλωστε είναι σηµαντικό στοιχείο της διαδικασίας. Ένα από τα πιο δηµοφιλή προγράµµατα γίνεται στο µοναστήρι του δάσους Suan Mokkh (www.suanmokkh-idh.org) στην επαρχία του Surat Thani. Το µοναστήρι ιδρύθηκε το 1940 από µια κοινότητα βουδιστών µοναχών και σήµερα θεωρείται µοναδικό στη διδασκαλία του διαλογισµού. Στα Ταϊλανδικά άλλωστε, Wat Suan Mokkh σηµαίνει «κήπος της ελευθερίας»..\nΜιας και η Ταϊλάνδη πρόκειται για τουριστικό προορισµό που απευθύνεται σε συγκεκριµένο κοινό, πολλά είναι και τα θέρετρα που έχουν εντάξει θεραπείες υγείας και ευεξίας όπως και διαλογισµό, στις παροχές τους. Ακόµα όµως και αν δεν κάνετε διαλογισµό, να γνωρίζετε ότι γενικά οι διαφόρων ειδών θεραπείες, όπως και τα εξειδικευµένα spa είναι σηµείο αναφοράς για τη χώρα. Οπότε… δεν γίνεται να φύγετε χωρίς την εµπειρία έστω ενός αυθεντικού ταϊλανδέζικου µασάζ, Θα το βρείτε σχεδόν παντού… από το ξενοδοχείο που µένετε µέχρι κάποιο κέντρο spa, µε τον περιβάλλοντα χώρο να ενισχύει έντονα τον παραδοσιακό του χαρακτήρα. Συνδυάστε όλα τα παραπάνω µε τις πραγµατικά προσιτές τιµές και θα δείτε ότι η Ταϊλάνδη είναι αναµφισβήτητα ένα από τα κορυφαία σηµεία του κόσµου για να ανακαλύψετε τον καλύτερο… εαυτό σας!\n4. Η αυθεντική & περιπετειώδης: Βόρεια Ταϊλάνδη και το «Χρυσό Τρίγωνο»\nΠαρατηρητήριο στο “Χρυσό Τρίγωνο”\nΑν επιθυµείτε να ζήσετε την περιπέτεια, να έρθετε σε στενή επαφή µε την άγρια φύση και όσα συνεπάγεται, αν θέλετε να «εξαφανιστείτε», να ζήσετε µια εµπειρία διαφορετική, να δείτε το αυθεντικό και παραδοσιακό πρόσωπο της Ταϊλάνδης, τότε ξεχάστε την Μπανγκόκ αλλά και τα νησιά και κατευθυνθείτε βόρεια της χώρας… για την ακρίβεια πολύ βόρεια, στην ορεινή περιοχή ανάµεσα στην Ταΐλάνδη, τη Βιρµανία και το Λάος, το «Χρυσό Τρίγωνο» όπως είναι ευρύτερα γνωστό, πόλος έλξης για τους απανταχού ταξιδιώτες που αγαπούν τις δυνατές εµπειρίες!\nΘα εξερευνήσετε την τεράστια ζούγκλα µε τα κρυφά και δύσβατα µονοπάτια και τους «κρυµµένους» µέσα στην πυκνή βλάστηση οικισµούς µακριά από τον δυτικό τρόπο ζωής! Θα περιπλανηθείτε σε τροπικά δάση, θα γνωρίσετε παραδοσιακές ορεσίβιες φυλές, θα ανακαλύψετε… µυστικά, θα κάνετε βόλτα στη ράχη ελέφαντα… Αυτές είναι κάποιες από τις εµπειρίες που εγγυάται η επίσκεψη στο «Χρυσό Τρίγωνο». Λέγεται µάλιστα ότι εδώ παράγονται και οι µεγαλύτερες ποσότητες οπίου, «κρυµµένες» µέσα στη ζούγκλα µακριά από τα… αδιάκριτα βλέµµατα! Το γεγονός µάλιστα ότι καλλιεργείται ανάµεσα στα σύνορα κάνει δυσκολότερο τον έλεγχο της περιοχής.\nΑνάµεσα σε οργιώδη λοιπόν βλάστηση, δαιδαλώδη µονοπάτια, νερά, ποτάµια, αλλά και υγρασία και αφόρητη ζέστη, η περιοχή έχει αέρα περιπέτειας και µυστηρίου… Αν και το αίσθηµα του φόβου και του κινδύνου είναι παρόν συνεχώς, µοιάζει µικρό και ανίκανο να επηρεάσει µπροστά στο µεγαλείο της φύσης αλλά και τις διαδοχικές «αποκαλύψεις» ενός άλλου κόσµου, τελείως διαφορετικού, τουλάχιστον αυθεντικού και σε πολλά σηµεία πρωτόγονου. Οι κάτοικοι, συνειδητά αποστασιοποιηµένοι από τον δυτικό τρόπο ζωής και σκέψης, διατηρούν παράλληλα τις αρχέγονες συνήθειές τους, εκείνες που σχεδόν «σκανδαλίζουν» τα… συµµορφωµένα ήθη και τα δεδοµένα των δυτικών επισκεπτών.\nΠρόκειται για µια περιπέτεια για τολµηρούς που απαιτεί θάρρος και αντοχή, αλλά η τελική εµπειρία «εξαργυρώνει» κάθε δυσάρεστο συναίσθηµα, φόβου ή κούρασης, που µπορεί να νιώσουν οι συµµετέχοντες κατά τη διαδροµή… Η περιπέτεια ξεκινάει από το Τσιανγκ Μάι (απέχει από την Μπανγκόκ 800 χλµ.), την πρωτεύουσα του Βορρά και πρωτεύουσα επίσης του πρώτου ανεξάρτητου Βασιλείου της Ταϊλάνδης, του La Na Thai, του Βασιλείου των Χιλίων Ορυζώνων. Εδώ είναι και το τέλος της σιδηροδροµικής γραµµής που συνδέει τον Βορρά µε τον Νότο. Μέχρι τη δεκαετία του 1930 η πόλη δεν ήταν συνδεδεµένη µε τον Νότο, µε αποτέλεσµα το ταξίδι να διαρκεί δεκάδες µέρες µε ελέφαντα ή βάρκα µέσα από τα ποτάµια της περιοχής. Το Τσιανγκ Μάι είναι περισσότερο «δυτικό» σε σχέση µε την περιοχή, ωστόσο διατηρεί τη δική του ατµόσφαιρα µε λιγότερη υγρασία και καθαρό αέρα. Η πόλη, γεµάτη ζωντάνια, περιβάλλεται από ένα τείχος, έχει χαµηλά σπίτια και στενούς δρόµους, ενώ έχει πολλά βουδιστικά µοναστήρια και πάρα πολλούς ιδιαίτερης αρχιτεκτονικής ναούς, γι’ αυτόν τον λόγο και πολλούς µοναχούς και αληθινές οάσεις γαλήνης µέσα σε ένα ούτως ή άλλως ενεργειακά ήρεµο τόπο. Ο εµπορικός δρόµος έξω από τα τείχη στην καινούρια πόλη µε τα µεγάλα κτήρια, τα βράδια, ζωντανεύει από τους εκατοντάδες µικροπωλητές και το µεγάλο υπαίθριο παζάρι που διαρκεί ως αργά και δίνει στην πόλη µια εορταστική νότα! Εκτός από τα εµπορεύµατα, θα βρείτε πολλά… περίεργα τοπικά φαγητά! Το Τσιανγκ Μάι είναι η αφετηρία για να ξεκινήσετε την περιπέτειά σας και να εξερευνήσετε το «Χρυσό Τρίγωνο» αλλά και να γνωρίσετε τις φυλές της Βορείου Ταϊλάνδης.\nΥπάρχουν 2 τρόποι και αντίστοιχα 2 διαφορετικές εµπειρίες…\nΟ πιο «βατός» είναι να πάρετε λεωφορείο και µετά µε βάρκα να κατευθυνθείτε προς το Τσιανγκ Ράι. Η διαδροµή στο ποτάµι και το όµορφο τοπίο θα σας δώσει και µια γενική εικόνα της περιοχής, ενώ θα έρθετε σε επαφή µε τα χωριά των Κάρεν και των Λάχου. Πολλοί τουρίστες επιλέγουν αυτόν τον τρόπο… εξερεύνησης. Μπορείτε να κάνετε τη διαδροµή σε µία µόνο ηµέρα και να επιστρέψετε το βράδυ στο Τσιανγκ Μάι, αρκεί να ξεκινήσετε νωρίς το πρωί.\nΟ άλλος τρόπος, πιο δύσκολος αλλά περισσότερο ενδιαφέρων και αντιπροσωπευτικός, είναι η πεζοπορία. Όλα σχεδόν τα γύρω ξενοδοχεία διοργανώνουν τέτοιου είδους εκδροµές που συνήθως περιλαµβάνουν διανυκτερεύσεις στα χωριά, ύπνο σε καλύβες, ξύπνηµα στο δάσος, περιηγήσεις σε καταυλισµούς, παράλληλα µε ήχους της ζούγκλας, διαδροµές που διαρκούν ώρες, βόλτες µε ελέφαντες και µε σχεδίες στα ποτάµια, ενώ όλα αυτά συνδυάζονται την ίδια στιγµή µε πανέµορφα τοπία που εναλλάσσονται, εκπληκτική θέα αλλά και υψοµετρική διαφορά που επηρεάζει αισθητά!\nΗ εν λόγω εκδροµή συνήθως διαρκεί 3-5 µέρες και φυσικά χρειάζεται ντόπιος οδηγός που µπορεί να σας πάει από λιγότερο γνωστά µονοπάτια, να «χαθείτε» πραγµατικά στη ζούγκλα και να έρθετε σε επαφή µε τους ανθρώπους που ζουν εκεί… σε αποµονωµένα χωριά, «καλυµµένα» από την τροπική βλάστηση. Υποστηρίζεται ότι υπάρχουν καταγεγραµµένες δέκα διαφορετικές φυλές, καθεµία από τις οποίες διατηρεί τη δική της γλώσσα, ενδυµασία και θρησκεία. Οι περισσότερες από αυτές έχουν τις ρίζες τους στο Θιβέτ, την Κίνα ή το Λάος, από όπου µετακινήθηκαν πριν από 200 περίπου χρόνια.\nΕκµεταλλευτείτε την ευκαιρία και κατευθυνθείτε στα χωριά των αποµονωµένων φυλών των chao khao, «των ανθρώπων των βουνών», µε τις παραδοσιακές φορεσιές, τις µακριές πίπες και το ήρεµο αλλά διερευνητικό βλέµµα. Οι Akha, Lisu, Hmong, οι Λαχού, και Κάρεν είναι φυλές που µπορείτε να συναντήσετε. Πολλοί άνθρωποι των φυλών αυτών έχουν µια δική τους, µοναδική σχέση µε τη φύση, όπως π.χ. οι Λαχού που πιστεύουν στη δύναµη του ποταµού, στα πνεύµατα του δάσους και στη βροχή των µουσώνων!\nTip: Το Τσιανγκ Μάι διαθέτει διεθνές αεροδρόµιο µε τακτική σύνδεση µε ασιατικές πρωτεύουσες και καθηµερινές πτήσεις από και προς την Μπανγκόκ. Υπάρχουν επίσης καθηµερινά δροµολόγια από και προς την Μπανγκόκ µε λεωφορείο και τρένο, αν και διαρκούν αρκετές ώρες.\n5. Η ιστορική & πολιτιστική\nΟ μεγάλος Βούδας στον ναό Wat Tham Sua (Tiger Cave), έναν από τους πιο διάσημους στην Kanchanaburi\nΕπαφή με το παρελθόν και την τέχνη\nΗ χώρα έχει πλούσιο ιστορικό, θρησκευτικό και πολιτιστικό ενδιαφέρον για όλους εκείνους που θέλουν να έρθουν σε επαφή µε το παρελθόν αλλά και το παρόν της Ταϊλάνδης, όπως αυτά αποτυπώνονται µέσα από τα πολλά µνηµεία και αξιοθέατα, αλλά και τις παραδόσεις και τα έθιµα. Γνωρίστε το Σουκοτάι, την πρώτη πρωτεύουσα, το λίκνο του ταϊλανδέζικου πολιτισµού, το Πιτσανουλόκ, την «πόλη των δύο ποταµών», αλλά και την Αγιουτάγια, µια ακόµα παλιά και ξακουστή πρωτεύουσα, στον αρχαιολογικό χώρο της οποίας θα θαυµάσετε υπέροχα δηµιουργήµατα της φύσης αλλά και του ανθρώπου. Πολύ µεγάλο ιστορικό ενδιαφέρον παρουσιάζει η Αγιουτάγια, που ανάµεσα στο 1350 και το 1767 ήταν η πρωτεύουσα του Σιάµ, διάσηµο λιµάνι της εποχής, µια αυτοκρατορία µε 33 βασιλιάδες που ενεπλάκησαν σε παραπάνω από 70 πολέµους! Οπότε τα µνηµεία της είναι πολλά και σε αυτά περιλαµβάνεται το ιστορικό της πάρκο, Μνηµείο Παγκόσµιας Κληρονοµιάς από την UNESCO.\nΑπό την άλλη πλευρά, την πλούσια πολιτιστική παράδοση αποδεικνύουν και νεότερα ιστορικά µνηµεία, όπως αυτά στην επαρχία Kanchanaburi, όπου εκεί θα δείτε την αρχή της διάσηµης «Γραµµής του Θανάτου» («Death Railway») και τη γέφυρα πάνω από τον ποταµό Kwai, που αποτελούν ανατριχιαστικά αποµεινάρια του Β’ Παγκοσµίου Πολέµου και κατασκευάστηκαν από κρατούµενους αιχµαλώτους. Κοντά είναι και το Tiger Temple, ένα βουδιστικός ναός σαν ένα ιερό µέρος για άγρια ζώα.\nΗ γνωστή «Γραμμή του Θανάτου», ένα από τα ανατριχιαστικά απομεινάρια του B’ Παγκοσμίου Πολέμου\nΕξίσου αντιπροσωπευτικά της πολιτιστικής ζωής της χώρας είναι τα Εθνικά Πάρκα. Αν µη τι άλλο, η Ταϊλάνδη έχει πολλά και πανέµορφα, ιδανικά για πεζοπορία και ποδήλατο! Μεταξύ άλλων, κάποια από τα πιο δηµοφιλή και ενδιαφέροντα είναι το Doi Inthanon National Park που φιλοξενεί την πιο ψηλή κορυφή της Ταϊλάνδης, το Khao Yai National Park που θεωρείται ένα από τα µεγαλύτερα δάση µουσώνων και Μνηµείο Πολιτιστικής Κληρονοµιάς της Unesco και το Sai Yok National Park µε καταρράκτες, σπηλιές και σπάνια ζώα!\nΟ πολιτιστικός χαρακτήρας της χώρας αποτυπώνεται αντιπροσωπευτικά επίσης στα πολλά και παραδοσιακά φεστιβάλ, που διοργανώνονται και αναβιώνουν διαχρονικά έθιµα. Πολύ χαρακτηριστικό είναι το αρχαίο παραδοσιακό Φεστιβάλ Γι Πενγκ στην επαρχία Τσιάνγκ Μάι. Πολίτες και ξένοι τουρίστες συγκεντρώνονται για να απελευθερώσουν 10.000 πλωτά φανάρια, «αποµακρύνοντας» έτσι από κοντά τους µακριά την ατυχία! Διεξάγεται κάθε χρόνο για τον εορτασµό της πανσελήνου του δωδέκατου µήνα, σύµφωνα µε το σεληνιακό ηµερολόγιο. Επίσης γνωστό είναι το Songkran, το φεστιβάλ νερού (ή αλλιώς Νέο Έτος της Ταϊλάνδης), που ουσιαστικά είναι η γιορτή της Πρωτοχρονιάς. Ο πιο έκδηλος εορτασµός αυτού του φεστιβάλ είναι… τα µπουγέλα! Οι άνθρωποι περιφέρονται στους δρόµους µε νεροπίστολα ή δοχεία νερού και µπουγελώνουν ο ένας τον άλλον!\n• Η καλύτερη περίοδος για να πάτε είναι από τον Δεκέμβριο ως τον Φεβρουάριο.\n• Διαφορά ώρας µε Μπανγκόκ: +5\n• Νόμισμα: Τhai Βaht / Βht (Μπάτ)\nΜοναδικές “Εικόνες” από το ταξίδι του Τάσου Δούση στην Ταϊλάνδη\nΟ Τάσος Δούσης με τις “Εικόνες” έζησε από κοντά την εξωτική Ταϊλάνδη και ετοίμασε για εσάς δύο συναρπαστικά επεισόδια όπου σας αποκαλύπτει τα μυστικά της. Δείτε τα παρακάτω:\n10 παραλίες της Ταϊλάνδης που θα σε ξετρελάνουν!


Το Πάρκο της Vilette, από την Ιωάννα Χαλάτση - kmag\nΤο Πάρκο της Vilette, από την Ιωάννα Χαλάτση\nwritten by The K-magazine 23/09/2013\nΤα παλιά σφαγεία του Παρισιού μετατράπηκαν σε ένα από τα μεγαλύτερα ευρωπαϊκά πάρκα. Η σχεδίαση του πάρκου και των εγκαταστάσεών του ανήκει στον διάσημο Ελβετό Αρχιτέκτονα Μπερνάρ Τσουμί, ο οποίος είναι ευρύτερα γνωστός στην Ελλάδα ως “ο αρχιτέκτονας του Μουσείου της Ακρόπολης”.\nΤο Πάρκο της Βιλέτ είναι μια ισχυρή πολιτιστική εμπειρία. Άλλωστε, πώς αλλιώς να περιγραφεί ένας χώρος ο οποίος φιλοξενεί τους πιο δημοφιλείς πολιτιστικούς θεσμούς του Παρισιού; Το Μουσείο Επιστημών και Βιομηχανίας, το Μουσείο Μουσικής και το Ανώτερο Εθνικό Ωδείο Μουσικής και Χορού βρίσκονται εδώ.\nΤο πάρκο αποτελεί μια δημιουργική ανάσα μέσα στο σύγχρονο αστικό τοπίο. Πρόκειται για μια τεράστια έκταση ψυχαγωγίας με κήπους, παιδικές χαρές, καφετέριες και χώρους προβολής ταινιών για τις τέχνες και τις επιστήμες.\nΟ επισκέπτης καλείται να ανακαλύψει τον πρότυπο αυτό χώρο μέσα από την περιπλάνησή του. Ανάμεσα στις πράσινες εκτάσεις, έρχεται σε επαφή με σύγχρονα τεχνολογικά επιτεύγματα, που εκτίθενται σε ανοιχτούς χώρους, όπως ο ευρωπαϊκός πύραυλος Αριάν, το μαχητικό αεροσκάφος Μιράζ και ο “Αργοναύτης”, ένα υποβρύχιο της δεκαετίας του 1950.\nΜεγάλο ενδιαφέρον συγκεντρώνει η αίθουσα προβολών Ζεόντ, μια γιγάντια σφαίρα με διάμετρο 36 μέτρα. Στο εσωτερικό της, μια ημισφαιρική οθόνη 1.000 τ.μ. προβάλλει ταινίες για τη φύση και το διάστημα, με τα πιο σύγχρονα οπτικά και ηχητικά εφέ.\nΙδιαίτερη έμφαση δόθηκε, μέσα από τον αρχιτεκτονικό σχεδιασμό, στη δημιουργία “στάσεων” του επισκέπτη εντός του πάρκου. Με τον τρόπο αυτό, διαμορφώθηκαν διάσπαρτα οι σωληνοειδείς κόκκινες κατασκευές που σχεδίασε ο αρχιτέκτονας (το κόκκινο άλλωστε, ως χρώμα, αποτελεί και το ενδυματολογικό σήμα κατατεθέν του Τσουμί, με το χαρακτηριστικό κασκόλ).Πρόκειται για κονστρουκτιβιστικές διατάξεις από μέταλλο, που παραπέμπουν, μέσα από μια σύγχρονη ματιά, στα κιόσκια των πάρκων του 19ου αιώνα.\nΣτη Βιλέτ ο Τσουμί επέλεξε να μην σχεδιάσει ένα συμβατικό φυτεμένο πάρκο. Αντιθέτως, δημιούργησε μία τεχνητή φύση ως ένα σύγχρονο αστικό πάρκο. Και, τελικά, ο πρότυπος αυτός χώρος πολιτισμού και αναψυχής έβαλε τη δική του ιδιαίτερη σφραγίδα στο καλλιτεχνικό τοπίο της γαλλικής πρωτεύουσας.\n"pro.plus.ma arkitektonesparc de ViletteParisViletteΓαλλίαΕυγενία ΜαντάΙωάννα ΧαλάτσηΜιχαήλ ΠροβελέγγιοςΜπερνάρ ΤσουμίΠαρίσιπάρκοΠάρκο της Viletteσφαίρα\nEmmy Awards 2013 : And the winners are…..\nΡολό χοιρινό με μανιτάρια & σπανάκι\nKitchen stories: Ανανέωσε την κουζίνα σου με 6...\nBohemian chic κατοικία στην Ισπανία\nΜία βόλτα στο υπέροχο studio της fashion designer...\nΜικρές πισίνες που θα ερωτευτείτε…\n9η Biennale Νέων Ελλήνων Αρχιτεκτόνων στο Μουσείο Μπενάκη\n5 Bohemian υπνοδωμάτια για να απολαύσετε το φθινόπωρο\nLa Maison du Grec, το bistro με αέρα...